הוועדה לענייני ביקורת המדינה, כנסת 25, פרוטוקול מספר 40, 2023-06-06 00:00

מיקי לוי: צוהריים טובים לכולם

מיקי לוי:  תודה רבה למי שהגיע

מיקי לוי:  אדוני המפכ"ל, מפקד מג"ב, ראשת אג"מ – ברוכים הבאים, יחד עם שאר המשתתפים וחברי הכנסת

מיקי לוי:  אני מתכבד לפתוח את דיוני הוועדה לביקורת המדינה בנושא: שיטור ואכיפת החוק בערים מעורבות באירועי "שומר החומות" – דוח ביקורת מיוחד

מיקי לוי:  דוח עב כרס שהונח על שולחנה של הוועדה, דוח חשוב מאוד

מיקי לוי:       אדוני המפכ"ל, הסדר יהיה שאני אגיד מספר מילים; אנחנו נעביר את רשות הדיבור למשרד מבקר המדינה כדי שיסקור את הדוח עצמו; לאחר מכן נעביר את רשות הדיבור אליך ותוכל להגיד את כל מה שאתה רוצה

מיקי לוי:       צוהריים טובים לכולם פעם נוספת

מיקי לוי:  הדיון הזה על דוח המבקר על המהומות בערים המעורבות במבצע "שומר החומות" היה צריך להיערך כבר לפני כחמישה חודשים

מיקי לוי:  מדובר באחד הדוחות הקשים שהונחו על שולחן הוועדה, וכשהוועדה קמה היה זה אחד הדיונים הראשונים שדרשתי לקיים

מיקי לוי:      לצערי, בגלל פוליטיקה קטנה והתנגדות ילדותית ולא ברורה בעליל של השר לביטחון לאומי, לא התאפשר לוועדה לזמן את המפכ"ל, את מפקד מג"ב ואת ראשת אג"מ, כדי לקיים דיון בנתונים הקשים שעולים מן הדוח, ובעיקר בפעילות שביצעה המשטרה מאז כדי למנוע הישנות של מקרים קשים דומים ולספק ביטחון לאזרחי מדינת ישראל

מיקי לוי:       אני שמח שאחרי כל הסאגה הזו הצלחנו לקיים את הדיון

מיקי לוי:  תפקידנו ככנסת וכוועדה לביקורת המדינה הוא לפקח על עבודת הרשות המבצעת, ובמקרה של חיים ומוות לתפקיד הזה יש חשיבות אפילו גדולה יותר

מיקי לוי:  במהלך המהומות, שאת חלקן אפשר להגדיר כ-"פוגרום" לכל דבר ועניין, ראינו מחזות קשים שהדעת אינה סובלת

מיקי לוי:  במסגרתם נרצחו שלושה אזרחים; נפצעו מאות – ובתוכם גם שוטרים וקצינים; נשרפו בתי כנסת; הוצתו בתים ובתי עסקים

מיקי לוי:  ראינו המון אדם מוסת מחפש דם ופציעה של רבים, כולל ילד קטן שנפצע בצורה קשה מאוד מבקבוק תבערה שהושלך אל תוך הבית

מיקי לוי:       מה שלא ראינו זאת פעילות נכונה של המשטרה

מיקי לוי:  לקח זמן רב עד שהמשטרה הצליחה להתמודד עם האירועים ההמוניים ולהשתלט על הטירוף הזה

מיקי לוי:  חבריי למשטרה – כן, חבריי למשטרה – אין תירוצים למה שהלך שם

מיקי לוי:  לא יכול להיות שאלפי אזרחים נצורים קוראים לעזרה והעזרה לא מגיעה

מיקי לוי:  דוח המבקר חושף באופן ברור ונוקב את המחדל הזה, ותפקידנו להתכונן לבאות

מיקי לוי:       היום, מעבר לדוח ולתשובות, אני רוצה להתמקד במה שנעשה מאז, אדוני המפכ"ל, כדי להבטיח שאם יקרו שוב אירועים כאלה, כלל הכוחות של משטרת ישראל יהיו ערוכים באופן מיטבי ויספקו את הסדר והביטחון שהאזרחים זכאים להם

מיקי לוי:       אדוני מבקר המדינה, המנכ"ל, בבקשה – מי פותח?      

ישי וקנין: צוהריים טובים

ישי וקנין:  אני אומר רק שני משפטים לפני שנתחיל, אדוני היושב-ראש

ישי וקנין:  הדוח הזה הוא בסך הכול דוח באמת מקיף, מערכתי

ישי וקנין:  כמובן, בזמן שניתן לנו כאן בוועדה אנחנו נוכל להציג רק את עיקרי הדברים

ישי וקנין:  אני מצפה ומאמין ומקווה שכל מי שאמור להתייחס לדברים אכן קרא ויודע את כל פרטי הפרטים שיש בדוח

ישי וקנין:       אני חושב שאחד הדברים, מעבר להתבוננות על האירוע של "שומר החומות", זה להסתכל הסתכלות צופה פני עתיד מתוך הבנה שלגבי אירועים כאלה זה לא יהיה הזוי לבוא ולומר שהם יכולים להתרחש בתקופה הקרובה או בשנה הקרובה

ישי וקנין:  ולכן בהחלט צריך לראות שמפיקים את הלקחים ושמים את הדברים על השולחן – גם של מקבלי ההחלטות, וכמובן גם של המבצעים בשטח

ישי וקנין:       אני אעביר את רשות הדיבור ליובל, מנהל החטיבה שביצע את הביקורת

יובל חיו: אדוני היושב-ראש, המפכ"ל, מכובדיי, אני אעבור, עד כמה שניתן במהירות, על עיקרי הממצאים

יובל חיו:  אנחנו ניתן כמה פרטים על הביקורת

יובל חיו:  התחלנו את הביקורת כחודשיים אחרי אירועי "שומר החומות", ביולי 2021, וסיימנו אותה בדצמבר

יובל חיו:  הביקורת נעשתה במשטרת ישראל כגורם מרכזי, אבל בד בבד עם המשרד לביטחון פנים, שירות הביטחון הכללי, משרד המשפטים, המל"ל, רשות המסים וגופים נוספים

יובל חיו:       בתוך המשטרה אנחנו התמקדנו במטה הארצי, במחוזות ובמרחבים, אבל הביקורת הזו נעשתה גם ברמת תחנות המשטרה

יובל חיו:  למעשה אנחנו היינו בשלוש תחנות בביקורת עומק

יובל חיו:  בכל מחוז בחרנו תחנה: בחוף – את עכו; במרכז – את לוד; ובתל אביב – את תחנת יפו

יובל חיו:  אלה הפעולות שביצענו

יובל חיו:      אני אכנס ישר לפרקי הדוח

יובל חיו:  החלק הראשון עוסק בתחנות המשטרה בערים המעורבות בשגרה בהיבטים של בניין הכוח

יובל חיו:  משטרת ישראל סיווגה את התחנות המעורבות בסיווג מיוחד, הן הובחנו מתחנות רגילות

יובל חיו:  אנחנו בביקורת מצביעים על כך שההבחנה לא תורגמה – לא לתקינה, ולא להקצאת משאבים; אנחנו מדברים על כך שבמהלך השנים 2018-2020 אפס תיקי משטרה סווגו כעבירות על רקע לאומני, כשבפועל אנחנו יודעים שהמשטרה כן מתמודדת עם תיקים בעלי אופי לאומני, כולל בערים המעורבות; הסד"כ בתחנות בערים המעורבות היה סד"כ חסר, בדגש על תקני סיור

יובל חיו:  אנחנו ממקדים את הנתונים גם ביפו וגם בלוד ערב האירועים

יובל חיו:  איוש הניידות בתחנות המעורבות הוא איוש חסר בשגרה, וגם באיוש הקיים ההישענות על מתנדבים ושוטרי שח"ם היא משמעותית, למרות מורכבות האזורים הללו; יש פערי שפה בתחנות: רכזי מודיעין בתחנות המעורבות אינם דוברי השפה הערבית; גם בהיבטים התשתיתיים, מבני התחנות, אנחנו לוקחים את תחנת לוד – 17 שנה הליכי תכנון ובנייה של תחנת משטרה ומשל"ט בלוד; הכשרות ואימונים – גם שם יש מגמת קיטון בהיקף ההכשרות

יובל חיו:       אני עובר לפרק הבא: היערכות המשטרה לאיום הייחוס ולתרחישיו

יובל חיו:  אני מזכיר שאנחנו מדברים על האירועים שהתחוללו ב-2021, שכללו חסימות צירים, אירועי ירי, אירועי דקירה, מעשי לינץ', השלכות בקבוקי תבערה, הצתות מבנים ועסקים, השחתת בתי כנסת

יובל חיו:  6,000 אירועים, 520 מוקדי הפרות סדר, 306 שוטרים נפצעו, 3 אזרחים נהרגו

יובל חיו:  הרקע הזה מוביל אותנו לסוגיית איום הייחוס

יובל חיו:  האיום שהתממש בחודש מאי 2021 הוא איום שהיה חלק מאיום הייחוס הלאומי והמשטרתי

יובל חיו:  המשטרה הייתה אמורה להתכונן אליו, והיא אף הכינה תוכנית לנושא הזה – אותה תוכנית המכונה "שעת מבחן", שהייתה אמורה לתת את המענה לאירועים מהסוג הזה

יובל חיו:  אנחנו מצביעים על כך שהמשטרה עמדה אחרי המבצע על כך שבניין הכוח לא נתן את המענה לאיום שהתממש הלכה למעשה

יובל חיו:  בפועל, פעולות המשטרה לא סיפקו את המענה לאותו איום שהוגדר והוטמע בתוך מסמכי איום הייחוס הלאומיים והמשטרתיים

יובל חיו:       אני עובר לסוגיית ההתרעה המודיעינית טרם האירועים

יובל חיו:  הדוח מצביע על כך שמערך המודיעין – הן של משטרת ישראל, והן של שב"כ – לא סיפק התרעה מפני האירועים של "שומר החומות"

יובל חיו:  צי"חים שיצאו במשטרה, וגם מגמות של עליית המתח שזוהו בשב"כ לא הובילו להפקת מודיעין ולהתרעה

יובל חיו:  הדוח מצביע על פערי כיסוי מודיעיני בתחום הפרות הסדר, וכן על מערך איסוף חסר

יובל חיו:  לא הופעל מערך איסוף מודיעיני ממוקד בנושא הסדר הציבורי

יובל חיו:       הנושא של ניטור רשתי הוא נדבך קריטי באירועים מהסוג הזה

יובל חיו:  המערכת המרכזית במשטרה שהייתה אמורה לתת מענה לא פעלה בפרוץ האירועים

יובל חיו:  הדוח מצביע גם על פערים וחולשות בתחום המחקר וההערכה בתחום המודיעין

יובל חיו:       אנחנו מבינים שבחלק מהתחומים שאני מפרט כרגע יש רפורמות מאוד משמעותיות שמתחוללות בשנה האחרונה ובעת הזו ממש

יובל חיו:  בסופו של יום, כל ההיבטים המודיעיניים האלה הובילו גם לכך שמיקוד הפעילות היה בירושלים באותו חודש מאי, למרות שגם באזורים אחרים התחילו להתפתח אירועים משמעותיים

יובל חיו:       אני עובר לחלק שעוסק בממשקי העבודה בין שב"כ למשטרת ישראל

יובל חיו:  נוהל עבודה שהיה קיים בנושא הזה משנת 2004, ושהיה אמור להסדיר את מערכת היחסים בין שב"כ למשטרת ישראל בשנת 2021, לא היה מוכר לגורמי הפיקוד – לא במשטרה ולא בשב"כ

יובל חיו:  ממשקי העבודה בין הארגונים הללו לא נשענו על איזושהי אסדרה של תחומי אחריות, ממשקים וגבולות גזרה

יובל חיו:  זה לא אומר שלא היו ממשקים

יובל חיו:  ברמת השטח ידעו מפקדים לעבוד זה עם זה

יובל חיו:  יחד עם זאת, הפערים צפו כשהאירוע נהיה מורכב יותר, והנוהל הזה הוא חסר

יובל חיו:       אותה תפיסה של שירות הביטחון הכללי לפיה יש להפריד בין הפלילי ללאומני – תפיסה שהייתה קיימת לפני אירועי "שומר החומות" – למעשה התגלתה ככזו שלא מתמודדת עם המורכבות שיש בנושא הזה

יובל חיו:  ידוע לנו שיש חשיבה מחודשת על ההיבט הזה

יובל חיו:       אני עובר להיבטים מבצעיים ומודיעיניים, שזה פרק נרחב בתוך הדוח

יובל חיו:  הדוח מצביע על הדגש שניתן על מחוז ירושלים, בין היתר בניגוד להנחיות ולהערכות המצב שנעשו בימים הראשונים

יובל חיו:  ביומיים הראשונים של האירועים המשטרה לא גיבשה תמונת מצב לגבי האירועים שהיו

יובל חיו:  אלה היו היומיים הקריטיים באירועי "שומר החומות"

יובל חיו:  לגבי צבירת סד"כ בערים המעורבות ביומיים הראשונים – לא תוגבר הסד"כ באותם הערים

יובל חיו:  אותו גיוס מילואים שהיה באירועי "שומר החומות", נפרס כשבוע לאחר ההנחיה הראשונה לגיוסם וכשלושה ימים לאחר המועד שקבע ראש הממשלה לתחילת הפעולה בשטח

יובל חיו:  ברגע שהפריסה נעשתה שבוע אחרי, למעשה היא כבר הייתה פחות רלוונטית, שכן האירועים העיקריים התחוללו ביומיים-שלושה הראשונים

יובל חיו:       עלו פערים מאוד משמעותיים בנושא של מפקדות משימתיות במשטרת ישראל – גם בהיערכות וגם בתפקוד של המפקדות

יובל חיו:  חסר בתיקי שטח: כוחות המשטרה שבאו לתגבר ונכנסו לגזרות לצורך תגבור, עשו זאת ללא תיקי שטח; מוקד 100 במחוז מרכז: אנחנו הגדרנו, באופן חריג בדוח, שהוא כשל בתפקידו

יובל חיו:  אנחנו מדברים על אלפי פניות של תושבים למוקד – 2,836 פניות, שלא זכו כלל למענה; נמצאו פערי הצטיידות נרחבים, בעיקר באמצעים להתמודדות עם הפרות סדר

יובל חיו:  המשטרה לא הייתה מצוידת בהלימה לאופי האירועים ולהיקפים שלהם

יובל חיו:       אני מגיע לפרק האחרון: תחום המעצרים והעמדה לדין

יובל חיו:  אנחנו מצאנו שלא הייתה אחידות בנתוני המשטרה בנוגע למספר העצורים, וקיים פער של 1,000 עצורים בין נתוני חטיבת החקירות לנתוני מדור מחקר וסטטיסטיקה; היו קשיים באיסוף הראיות הוויזואליות

יובל חיו:  ללא ראיות ויזואליות – לא ניתן לקדם תיקים בתחום הזה; היה תגבור של חוקרים בימים האלה אבל הם היו חסרי ניסיון באירועי הפרת סדר, והם גם לא היו דוברי השפה הערבית, כך שהיה קושי לקדם את החקירות מהבחינה הזאת

יובל חיו:       כ-73% מהעצורים היו בעלי רישום משטרתי אחד לפחות

יובל חיו:  כלומר, אנחנו מדברים על עצורים שכבר היו מצויים במערכות המשטרה מבחינת אינדיקציות כאלה ואחרות; 20% מהם היו בעלי רקע בהפרות סדר; 15% מהם היו מוכרים לשב"כ כבעלי רקע פלילי; 574 כתבי אישום מתוך 3,200 עצורים, שזה שיעור של 18%; שיעור החשודים בערים שנבדקו שהועמדו לדין ממניע גזעני, היה נמוך – כ-3% בלבד

יובל חיו:  המדינה שילמה פיצויים בהיקף של כ-33 מיליון שקלים; היקף הנזק שניתן לתבוע בהליך אזרחי מ-55 מעורבים בלבד עומד על 4

יובל חיו: 5 מיליון שקלים

יובל חיו:      אלה הנתונים בתחום האכיפה

יובל חיו:  אני אתייחס לכמה נקודות מסכמות ואגע גם בכמה המלצות שקיימות בדוח

יובל חיו:  בסופו של יום הדוח הזה מצביע על כמה תובנות מערכתיות

יובל חיו:  אחד, אירועי "שומר החומות" לימדו אותנו שיכולת המשטרה לספק מענה לאיום הייחוס, מענה לאירועים חמורים רב-זירתיים  – נמצאת בבעיה

יובל חיו:  וזה המקום לומר, ואני מניח שגם המפכ"ל יתייחס לנושא הזה – שללא מענה משאבי, בדגש על היבט של כוח אדם, ככל הנראה משטרת ישראל לא תוכל לחולל את השינוי בנושא הזה

יובל חיו:  זו ההבנה של הביקורת בהבנת המציאות בתחום הזה

יובל חיו:      הנקודה השנייה, המענה המערכתי של שב"כ/משטרה להפרות סדר לאומניות ולפשיעה לאומנית בערים המעורבות, מחייב אסדרה

יובל חיו:  אנחנו יודעים שכרגע יש כבר התקדמות בנושא הזה, ואנחנו נשמח גם לשמוע עליה

יובל חיו:  ההיערכות למתן התרעה מוקדמת לאירועים דומים בעתיד חייבת להיות אחרת לגמרי, גם כשאנחנו מדברים על אתגר מאוד מאוד מיוחד של הפרות הסדר

יובל חיו:  מדובר באתגר התרעתי, הוא בליגה אחרת, והוא מורכב בצורה יוצאת דופן

יובל חיו:  אבל הוא חייב להיות משופר, כולל אמצעים טכנולוגיים רלוונטיים

יובל חיו:  היערכות המשטרה לצבירת כוחות על בסיס מערך המילואים צריכה להיות אחרת, עם לוחות זמנים אחרים לגמרי לגיוס, להצטיידות ולכניסה לזירות

יובל חיו:       לגבי בעיית המשאבים והשמיכה הקצרה, צריך לומר: יש פה אגף ביקורת שלא פוגש את משטרת ישראל רק בדוח הזה

יובל חיו:  אנחנו כמשרד מבקר המדינה נמצאים בשורה ארוכה של ביקורות במשטרה

יובל חיו:  יש כוחות מצוינים שם

יובל חיו:  אנחנו פוגשים אותם לא רק במטה הארצי, אלא גם ברמת השטח, בתחנות

יובל חיו:  יש שוטרים מצוינים, יש כוח אדם שבא לעשות עבודה

יובל חיו:  מבקר המדינה מצא לנכון לציין את העובדה הזאת בדוח, ולא רק כדי להגיד "הינה, אנחנו נותנים פה פידבק", אלא כי זו המציאות בשטח

יובל חיו:  ללא ספק, הכוחות הללו צרכים את כל התמיכה והמעטפת, כי ללא הדבר הזה – זה לא ייעשה

יובל חיו:  זו הערה אחת

יובל חיו:      וההערה השנייה שצריך לומר אותה, והמבקר מצא לנכון לכתוב גם את זה בדוח: יש פה אחריות גם של הדרג המיניסטריאלי למענה העתידי שיינתן בנושא הזה, בהיבטים של קבלת החלטות לגבי משאבים ומתן הכלים למשטרת ישראל כדי לבצע את מלאכתה

יובל חיו:       אני אסיים באמירה המסכמת שיש בדוח: על ראש הממשלה והשר לביטחון הפנים ובאמצעותם ממשלת ישראל, המשטרה ושב"כ לנקוט פעולות כדי להחזיר את תחושת הביטחון האישי לאזרחי המדינה, ובכלל זה לתקן את הליקויים שעלו בביקורת, כפי שפירטתי עד כה

יובל חיו:  תודה

מיקי לוי: 	 תודה רבה למבקר המדינה

מיקי לוי:  אדוני המפכ"ל, בבקשה

יעקב שמאי: אדוני היושב-ראש, חברים נכבדים, קודם כול אני שמח על הדיון הזה כי אני חושב שפה אנחנו שמים את התמונה של מצב קיים שהיה ב-"שומר החומות" על השולחן

יעקב שמאי:  אנחנו נוכל להציג גם איפה אנחנו נמצאים היום, עם הפערים שעדיין יש לנו היום לגבי איומי הייחוס

יעקב שמאי:      אני מתחיל בעובדות

יעקב שמאי:  אני מקבל את כל מה שאמר פה המבקר לגבי המוכנות המבצעית והמודיעינית של המשטרה

יעקב שמאי:  אין ספק שברמת המוכנות המודיעינית לא היה מענה

יעקב שמאי:  לא הייתה שום התרעה על ידי שום גוף – לא במשטרה, ולא על ידי גופים אחרים – לגבי האופציה שנוכל להגיע לסחרור כזה ובפרק זמן כל כך קצר

יעקב שמאי:  הכשל המבצעי היה שמשטרת ישראל השקיעה את כל המשאבים שלה בירושלים, זה היה האיום המרכזי שלנו

יעקב שמאי:  כל היחידות המיוחדות האופרטיביות שמתעסקות בנושא הסדר הציבורי היו בירושלים, כך שהתחנות בערים המעורבות שלא היה לנו איום עליהן באותו רגע נשענו על כוחות הסיור הרגילים שהיו שם

יעקב שמאי:      עם כל זאת אני חייב להדגיש פה את העובדה – אני בוגר מאורעות אוקטובר – שתוך שלושה וחצי-ארבעה ימים משטרת ישראל הצליחה לקחת את השליטה ועברה לניהול האירוע, למרות דלות האמצעים והמחסור בכוח האדם

יעקב שמאי:  גמרנו את האירוע הזה עם אפס הרוגים מצד המשטרה

יעקב שמאי:  אני מזכיר את התוצאות ואת הלקחים של ועדת אור שהיו

יעקב שמאי:  פה כן הצלחנו להפנים, ועם הכוחות הדלים הצלחנו להחזיר את הסדר על כנו

יעקב שמאי:  המשכנו במבצע "חוק וסדר", שבו הצלחנו להגיע ל-3,000 עצורים

יעקב שמאי:  רק תחשבו על האופרציה של הכמות הזאת

יעקב שמאי:      מבחינת מיצוי כתבי אישום: להגיע ללמעלה מ-547 כתבי אישום – אני חושב שזה הישג שהוא טוב, אבל זה רק מיצוי הדין שמיצינו עם אחרוני הפורעים שהיו, כולל ביצוע של מעצר נוסף בחודש האחרון של אחד ממבצעי הלינץ' בעכו

יעקב שמאי:       אני חושב שמאז "שומר החומות" משטרת ישראל עברה כברת דרך משמעותית

יעקב שמאי:  אנחנו נמצאים היום במקום אחר מבחינת התאמת הארגון להתמודדות עם תרחישי הייחוס

יעקב שמאי:  נתייחס עוד מעט לתרחישים ולהפרות סדר רב-זירתיות מאז "שומר החומות"

יעקב שמאי:  בוצע תיקוף ותמחור בהתאם לתרחיש החמור, שתכף נציג אותו כאן, כפי שנקבע על ידי משטרת ישראל

יעקב שמאי:  נרשמה התקדמות משמעותית בתחומים רבים – אם זה מיסוד של מפקדות משימתיות, אם זה שינוי תפיסת ההגנה, אם זה חיזוק מערכי המילואים של מג"ב, הקמה וחיזוק של יחידות היסמ״ג, בניית תיקי שטח, מלאי וחימוש, התאמת תוכניות ההכשרה בתחום ההפס"ד, עדכון תוכניות, נהלים וכד'

יעקב שמאי:       מרבית העשייה המשטרתית עסקה בשיפור והתאמה של בניין הכוח המבצעי, בשיפור התיאום וההכוונה המודיעינית

יעקב שמאי:  גם לזה ניתן פה פרק שלם

יעקב שמאי:  עברנו למודל "הגן בגזרתך", והיום, עם כל התגבורים והאירועים הנוספים הגדולים שהיו לנו במשטרת ישראל, לכל מחוז יש יכולת תגובה והתמודדות ומתן מענה, בעיקר בערים המעורבות אבל לא רק

יעקב שמאי:       יחד עם זאת, עדיין קיימים פערים קריטיים בתחומים אחרים, כמו כוח האדם

יעקב שמאי:  כרגע אני רק מציין את הנקודות שאפרט אותן בהמשך, אבל סוגיית כוח האדם בתחנות משטרת ישראל היא קטסטרופלית כרגע

יעקב שמאי:  היום בתחנת לוד חסרים 30% מהשוטרים, שזה סדר גודל של 56 שוטרים

יעקב שמאי:  בכל תחנות המשטרה אנחנו נמצאים במשבר של כוח אדם

יעקב שמאי:  אני מאוד מאוד מקווה שעכשיו, במסגרת התקציב, יעלה השכר

יעקב שמאי:  כרגע עדיין יש סיכומים אחרונים לגבי הנושא, אבל אם לא תשופר סוגיית השכר של שוטרי משטרת ישראל, אני לא רואה שיפור במצב כוח האדם

יעקב שמאי:  אבל כמו שאמרתי, במסגרת התקציב יש סכום שמוקצה לזה ואני מקווה שבימים הקרובים אנחנו נתבשר בנושא של התוספות

יעקב שמאי:  זה יפתור את בעיית כוח האדם במשטרה

יעקב שמאי:  זו אחת הסיבות לבעיית כוח האדם

יעקב שמאי:      לגבי סוגיית הפערים הקיימים אני אומר עוד פעם: היום אנחנו הרבה יותר מוכנים ממה שהיינו בעבר, ב-"שומר החומות", להתמודדות עם מספר רב יותר של זירות

יעקב שמאי:  אנחנו יותר חזקים, ערוכים אחרת, אבל עדיין אנחנו לא נמצאים במצב המיטבי שאנחנו צריכים להיות בו

יעקב שמאי:  כלומר, אם אנחנו לוקחים עכשיו את תרחיש הייחוס שממשלת ישראל קבעה – ותכף ראש אג"מ תציג אותו – אנחנו לא יודעים היום להכיל את כל התרחיש הזה אם יהיה אירוע רב-זירתי בכל מדינת ישראל

יעקב שמאי:  כרגע בתוכנית יש הקמה של המשמר הלאומי והוא ייתן מענה לרוב הדברים

יעקב שמאי:  אבל יש פה עניין של משאבים, כוח אדם, אמצעים וציוד, על מנת שנוכל לעמוד במשימה

יעקב שמאי:      ברשותכם, אני אעביר את זכות הדיבור לראש אג"מ שתרד קצת יותר לפרטים לגבי כל מה שעשינו בנושא בניין הכוח

יעקב שמאי:  לאחר מכן מפקד מג"ב יתייחס לסוגיית בניין הכוח, יחידות המילואים והאחריות המשימתית שמג"ב הולך לקבל

יעקב שמאי:  זה גם צעד אחד קדימה לכיוון המשמר הלאומי, שיהיה תחת מג"ב

יעקב שמאי:  בתחום המודיעיני רח"ט מודיעין ייתן פה סקירה מלאה על שיתוף הפעולה וכל השינויים שעשינו

יעקב שמאי:  רח"ט דוברות יספר לגבי כל אותן המערכות לניטור הרשתות שלא היו במשטרת ישראל

יעקב שמאי:  הייתה מערכת ידנית וכך עבדנו בהתחלה

יעקב שמאי:  גם פה ניתן את המענה לגבי איפה אנחנו נמצאים

יעקב שמאי:      ברשותכם, אני מעביר את זכות הדיבור לראש אג"מ

סיגלית בר צבי: תודה

סיגלית בר צבי:  שלום וצוהריים טובים

סיגלית בר צבי:  אני אסקור את הנושאים שקשורים לאגף המבצעים

סיגלית בר צבי:  דוח מבקר המדינה מוכר לנו היטב

סיגלית בר צבי:  אנחנו עברנו, ממש אחד לאחד, על כל ההערות שנרשמו שם

סיגלית בר צבי:  חשוב לי לציין שכל ההערות היו נכונות ומקובלות עלינו ודרשו טיפול

סיגלית בר צבי:       מאז "שומר החומות", בשנתיים האחרונות הנושא הזה של הפרות סדר רב-זירתיות הוא הנושא המרכזי, המשמעותי, הכבד והחשוב ביותר שאגף המבצעים עוסק בו

סיגלית בר צבי:  היה חשוב שהנושא הזה יוגדר ברמה הארגונית כנושא התעניינות ראשי לטיפול, ובאמת זה מה שהיה – עיקר הקשב הופנה אליו

סיגלית בר צבי:  עבדנו בשני צירים: ציר אחד הוא לארגן את כל המשטרה אל מול איום של הפרות סדר רב-זירתיות בכל רגע נתון

סיגלית בר צבי:  כלומר, התפרצות של אירועים ללא התרעה; והציר השני מדבר על כל החוסרים שלנו, על כל מה שאנחנו עדיין צריכים, והוא כתוב בתרחיש הייחוס שאני תכף אסקור אותו

סיגלית בר צבי:      היה איזשהו פורמט מסוים של מפקדות משימתיות במשטרה

סיגלית בר צבי:  אבל אנחנו הגדרנו ובנינו את הכול מחדש, מתוך הבנה שהאופן שבו עבדנו עד עכשיו – כלומר, ריכוז של מאמץ מאוד גדול, עם כל הכוחות האיכותיים לטיפול בהפרות סדר במקום אחד או בגזרה של מחוז אחד – זה דבר שהוא פחות יעיל ופחות נותן מענה

סיגלית בר צבי:  אנחנו צריכים להיות חזקים בכל המחוזות בו זמנית, כשראשית הצירים נמצאת בירושלים

סיגלית בר צבי:  אני חושבת שאפשר להגיד שבשנתיים האחרונות, גם בתקופות הרמדאן וגם בתקופות מתוחות אחרות, המחוז באמת הצליח לכבות את גובה הלהבות בכל פעם שהייתה איזושהי התלהטות או סחף של פיגועים וכו', מתוך הבנה ששם צריך כוח מאוד מאוד חזק

סיגלית בר צבי:  כשכוח חזק נמצא בירושלים יתר המחוזות צריכים לעבוד בצורה של מניעה

סיגלית בר צבי:  ואם נגיע חלילה לכדי יותר מכך, אנחנו ערוכים ומוכנים במפקדות

סיגלית בר צבי:       כלומר, כל אחד ממחוזות המשטרה מחזיק כוח איכותי שבנוי מאנשים שזה נוסף על תפקידם

סיגלית בר צבי:  אין לנו עוד שוטרים שקיבלנו מאז

סיגלית בר צבי:  מתוך כל מחוז 500 אנשים מוגדרים כאנשים שמנויים על המפקדות האלה

סיגלית בר צבי:  האנשים האלה אומנו על ידי מג"ב, צוידו בציוד להפרות סדר, תורגלו, נבנו להם תיקי שטח

סיגלית בר צבי:  יש להם כוחות יתרים שמגיעים אליהם אחר כך כדי לעבות אותם

סיגלית בר צבי:  הפיקוד עליהם הוא של מג"ב

סיגלית בר צבי:  כלומר, הם הופכים את פניהם: שוטרים שבשגרה עושים כל מיני תפקידים – סיור, בילוש בעיקר, חקירות – הופכים להיות אנשים שנלחמים בהפרות סדר

סיגלית בר צבי:  אלה ה-500 שאמורים בעצם לעמוד ב-"ק+1" החל מסדר גודל מסוים, ועד ל-"ק+3" – מצב שבו כל המפקדה עומדת ומוכנה לתת מענה

יעקב שמאי: במפקדות האלה כולם כבר תורגלו, כולם כבר פעלו, בכל תקופות המתיחות שהיו לנו

יעקב שמאי:  כבר הפעלנו את המפקדות האלה בכמה שלבים, כל אחת בגזרתה, מה שנותן גם מענה מבצעי מבחינת אמצעים ויכולות, וגם כוח תגובה איכותי שיודע לתת מענה

סיגלית בר צבי: כוחות לא אורגניים שמצטרפים לכוחות האלה – למשל הפיקוד ממג"ב או מילואים שמצטרפים אחר כך – מאומנים ומתורגלים על הגזרות שלהם

סיגלית בר צבי:  מגיעים למקום שבו הם צריכים להתייצב, מכירים את כל נקודות החיכוך ואת כל הצירים, שאני בעוד רגע אגיד עליהם כמה מילים

סיגלית בר צבי:       בנוסף לזה, הנושא של הפרות סדר רב-זירתיות מחלחל לכל הגופים במשטרה

סיגלית בר צבי:  אנחנו מבינים שחוץ מהמפקדות האלה כל שוטר יצטרך כנראה לקחת חלק באירועים מהסוג הזה – וזה בגלל הקוצר הבלתי-נסבל שהוזכר פה בכוח אדם – ולכן אימנו את כל התחנות, את כל מפקדי התחנות

סיגלית בר צבי:  הכנסנו את הנושא הזה של הפרות סדר לכל הקורסים, מהקורסים הבסיסיים דרך פו"ם, קורסים מתקדמים וקורסי מת"חים

סיגלית בר צבי:  נתנו דגש משמעותי מאוד לתחנות המגזר ולתחנות המעורבות, והן מתאמנות כבר פעם שנייה השנה הזאת

יעקב שמאי: בנושא תחנות המגזר – ציידנו גם אותן

יעקב שמאי:  היום בתחנות המגזר יש אמצעים לפיזור הפגנות, ויש אנשים שמיומנים בהפעלת האמצעים האלה לדקות הראשונות של תחילת האירועים, עד שיגיעו כוחות היסמ"ג

יעקב שמאי:  כל תחנות המגזר היום מצוידות בציוד אלפ"ה, עם יכולת עצמאית של הפעלה, ועם שוטרים שנמצאים בתחנה והוכשרו לכך כדי לתת מענה ראשוני עד שכוחות היסמ"ג מגיעים

סיגלית בר צבי: קבענו בתוך זה תו תקן לאיכות של אימון והכשרה לכל קבוצה, לכל מסגרת

סיגלית בר צבי:  בגדול זה מה שעשינו, זה כמובן הרבה יותר עשייה ממה שאפשר להציג פה, בנושא הזה של ארגון השטח

סיגלית בר צבי:       חוץ מארגון השטח אנחנו כתבנו את תרחיש הייחוס

סיגלית בר צבי:  מה זה אומר? יש את איום הייחוס הלאומי שהוגדר

סיגלית בר צבי:  אנחנו מקבלים אותו דרך הצבא, דרך רח"ל, מדובר על 35 ימי לחימה שבתוכם יכול מאוד להיות שיהיו הפרות סדר רב-מערכתיות

סיגלית בר צבי:  אנשי המקצוע שלנו ביחד עם מומחים לתורה הזאת – גם מהצבא, גם מומחים שהמשרד לביטחון פנים שכר עבורנו – פשוט חילקו את הארץ לאורכה ולרוחבה וספרו את כל המוקדים שמבחינתנו יכולות להיות בהם התרחשויות, והתייחסנו אליהם בכתיבת התרחיש

סיגלית בר צבי:       התרחיש עבר כרגע תיקוף אצל השר החדש שלנו

סיגלית בר צבי:  ההמלצה שלנו, של המפכ"ל, הייתה להגדיל את כמות המוקדים שלדעתנו כנראה יהיו בהם התרחשויות, והדבר הזה התקבל

סיגלית בר צבי:  זה הגדיל את הפער שלנו ביכולת לענות על כל האירועים, ותכף אני אציין מהו הפער הזה

סיגלית בר צבי:  אבל כתיבת התרחיש זה הנושא המרכזי שלקראתו אנחנו מתכוננים

סיגלית בר צבי:  הוא מאוד מאוד מפורט ומדבר על כל רחוב, על כל צומת, על כל סמטה, על כל נקודת חיכוך, על כל מקום

סיגלית בר צבי:       ניקח למשל את תחנת נתניה

סיגלית בר צבי:  איך התחנה מתארגנת אם אנחנו עכשיו נמצאים במצב של הפס"ד רב-זירתי? יש לה ציר שנקרא ציר 57, ניצני עוז

סיגלית בר צבי:  איפה במקום הזה צריכים להתארגן שוטרים? איך אנחנו מגיבים? ואיזה סדר גודל של התנגדות יכולה להיות לנו שם? לפי הדוגמה הזאת עברנו על כל הגזרות שלנו והכנו את המענים שלנו

סיגלית בר צבי:       בדוח המבקר הייתה הערה בנושא תיקי שטח

סיגלית בר צבי:  לכל המקומות האלה נכתבו תיקי שטח

סיגלית בר צבי:  אנחנו עדיין במאמץ להשלים את זה, שכל תיקי שטח אלה יהיו דיגיטליים, ממוחשבים

סיגלית בר צבי:  אנחנו בדרך לשם, ובקרוב זה גם יקרה, לכל נקודה ונקודה כזאת יהיה תיק שטח, וזה קצת דינמי מבחינת המפקדים וכוח האדם

סיגלית בר צבי:  הכוונה היא שכל אחד יכיר בדיוק את המקום, את העשייה, את סדרי הגודל, הציוד, החימוש והאמצעים שהוא צריך בכל נקודה כזאת, ושזה גם יהיה לו בהישג יד בתוך המפקדה או בתחנה

סיגלית בר צבי:       הנושא של המוקדים וקבלת השיחות למוקד 100: מאחר שלא עלתה כמות האנשים שיכלו לקבל שיחות, אז מה שעשינו זה חיברנו את כל המוקדים בארץ למעין מוקד אחד אחוד

סיגלית בר צבי:  כלומר, אם מגיעות הרבה שיחות – מה שקרה לנו למשל במחוז מרכז בתחנת לוד – ומשל"ט של מחוז המרכז עולה על גדותיו, אז השיחות גולשות למוקדים אחרים וכל הארץ ממשיכה לקבל את השיחות

סיגלית בר צבי:  הכוונה היא להגיע למקסימום מענה מבחינת המשטרה

סיגלית בר צבי:       התחברנו גם לגופי החירום, למה שאנחנו קוראים "המגיבים הראשונים האחרים", כלומר מד"א וכב"ה, והיום כל שיחה שנכנסת למשטרה, לא משנה איפה, בדרך כלל תתקבל, אלא אם יציפו את כל המוקדים, שזה באמת תרחיש שהוא לא כל כך מתקבל על הדעת

סיגלית בר צבי:  השיחה בכל מקרה תתקבל גם במד"א וגם בכב"ה, וגם במשטרה

סיגלית בר צבי:  אבל אם אנחנו נעלה על גדותינו, אז זה יעבור לשם

סיגלית בר צבי:  כלומר, הסיכוי שהשיחה תיפול ולא יהיה לה מענה הוא לא מאוד גבוה

סיגלית בר צבי:  לצערי, אנחנו בשבר משמעותי מאוד של כוח האדם במוקדים, ואנחנו באתגר לא פשוט בנושא הזה של המוקדים ושל המהירות

סיגלית בר צבי:      עלה הנושא של שיתופי פעולה בין-ארגוניים

סיגלית בר צבי:  זה גם היה אחד הדברים המרכזיים שאנחנו נגענו בהם

סיגלית בר צבי:  חשוב לי לציין פה שזאת הערה שכנראה התקבלה גם בגופים האחרים

סיגלית בר צבי:  כלומר, גם צבא, גם שב"כ, גם כב"ה, גם מד"א, גם שב"ס, כל הגופים האלה התארגנו בצורה כזאת שאנחנו – ראשי אג"מ או ראשי הארגון – מתרגלים תמיד ביחד ויושבים בהערכות תמיד ביחד

סיגלית בר צבי:  בכל פעם כשיש אירוע כמו "עלות השחר" או כמו ההתחממות האחרונה שהייתה, אנחנו עובדים ביחד ועושים עבודה משותפת

סיגלית בר צבי:       עם שב"כ יש חיבור שהוא מאוד הדוק

סיגלית בר צבי:  יש גם פקודות משותפות שכתבנו איתם ביחד, וזה נושא שיציג פה ראש חטיבת המודיעין

סיגלית בר צבי:  זה חיבור שהוא גם די חדש מבחינתנו, והוא מאוד חשוב ומאוד רלוונטי

יעקב שמאי: אני חייב להוסיף פה ולחזק את מה שאומרת ראשת אג"מ

יעקב שמאי:  הקשר הבין-ארגוני היום – לא היה לו אח ורע

יעקב שמאי:  מרמת ראשי הארגונים, בכל הרמות, ברמה של שיחות יומיות על בסיס אירועים שמתפתחים, וזה יורד מהדרג הבכיר ביותר לדרג הנמוך יותר, ועד לדרג השטח

יעקב שמאי:  ברמת התחנה מפקד תחנה יודע לדבר עם המקביל שלו בגופים המקבילים, שזה בעיקר עם שב"כ או עם הגוף הצה"לי מפיקוד העורף שאמור לסייע באירועים מסוג אחר

סיגלית בר צבי: הכוונה היא – שתורגלה לא מעט – לעבוד על אוטומט

סיגלית בר צבי:  כלומר, ראש ארגון מול ראש ארגון; מפקד מחוז מול מפקד מחוז; מרחב מול מרחב; תחנה מול תחנה

סיגלית בר צבי:  בתחנות ממש חזקות אנחנו יכולים לעשות את זה אפילו ברמת הצוות

סיגלית בר צבי:  כלומר, צוות של כב"ה באותה משמרת מקביל לצוות באותה יחידת סיור, ופחות או יותר גם לאותה יחידה במד"א

סיגלית בר צבי:       כדי שהשפה תהיה כמה שיותר משותפת אנחנו עובדים על - - - בין-ארגוני, כדי שאנחנו כולם ביחד נוכל לראות את אותם נתונים ובאותו רגע

סיגלית בר צבי:  זה עדיין בעבודה

יעקב שמאי: אנחנו עוד לא שם

סיגלית בר צבי: אנחנו עוד לא שם

סיגלית בר צבי:  אנחנו עובדים על עוד כל מיני מנגנונים וטכנולוגיות שיחברו אותנו בצורה שהיא יותר הדוקה

סיגלית בר צבי:       זה לגבי התרחיש, שהוא אמנם חמור, אבל מבחינתנו הוא סביר והגיוני, וחשוב להתייחס לזה בחומרה הנדרשת

סיגלית בר צבי:  הרחוב הערבי הרבה יותר חמוש

סיגלית בר צבי:  אם אנחנו נחווה עוד התקוממות, לדעתנו ההתקוממות הזאת תהיה יותר נרחבת, יותר מהירה, יותר חזקה, יותר קשה ממה שאנחנו ראינו מקודם

סיגלית בר צבי:       אנחנו כתבנו הרבה מאוד תו"לים ותורות

סיגלית בר צבי:  אציין את העיקריות והמשמעותיות שבהן

סיגלית בר צבי:  קודם כול – האופן שבו אנחנו מפעילים את המפקדות

סיגלית בר צבי:  כמו שציין פה המפכ"ל, הן הופעלו לא מעט פעמים בשנתיים מאז שבנינו אותן

סיגלית בר צבי:  אגב, הן נבנו במהירות שאני חושבת שהיא ראויה לציון, והנושא הזה מאוד קשור ליכולות של מג"ב

סיגלית בר צבי:  משמר הגבול אימן את כל השוטרים שלו לטפל בהפרות סדר, מה שלא היה לנו קודם, וגם זה הגדיל משמעותית את הכוח שלנו לטפל בזה

סיגלית בר צבי:      כתבנו את התורות האלה, עדכנו ותיקפנו את הפקודות הישנות יחסית שהיו לנו, כמו "שעת מבחן"

סיגלית בר צבי:  "שעת מבחן" היא לא ממש ישנה, אבל זאת פקודה שהייתה קיימת לפני "שומר החומות"

סיגלית בר צבי:  תיקפנו מחדש את מדרגי הפרות הסדר והשימוש באמצעים שלנו

סיגלית בר צבי:       יש לנו אתגר מאוד מאוד גדול לייצר כמה שיותר ידיים ורגליים עובדות

סיגלית בר צבי:  יש את כל הנושא הזה של המילואים שמג"ב ואגף התכנון במשטרה עוסקים בו במרץ

סיגלית בר צבי:  אנחנו גם שם יותר חזקים, אבל עדיין יש לנו לא מעט חוסרים

סיגלית בר צבי:  אנחנו לא יכולים להפעיל את כל הפלוגות

סיגלית בר צבי:  לא כל הפלוגות מצוידות

סיגלית בר צבי:  חסר לנו בהרבה מאוד מקומות – גם כלי נשק, גם כלי רכב, גם מחסנים של ציוד ותחמושת, ואנחנו עדיין בעבודה על הדבר הזה

סיגלית בר צבי:       בנושא של שוטרי המטות, הרבה פעמים באים ובטעות אומרים למשטרה: אם יש 30 ומשהו אלף שוטרים, אז איך אתם יכולים לייצר רק 500 בכל מפקדה? הדבר הזה הוא ממש לא נכון

סיגלית בר צבי:  בתוך האלפים הרבים האלה יש הרבה מאוד בעלי מקצוע שאין להם שום רלוונטיות לטיפול בהפרות סדר

סיגלית בר צבי:  אנחנו לקחנו את כל מי שכן אפשר להיעזר בו

סיגלית בר צבי:  אבל אנחנו צריכים גם שוטרים שיטפלו באירועים, בחקירות, בכל הנושאים האחרים שהמשטרה נדרשת להם

סיגלית בר צבי:  וגם פה אימנו וסידרנו את זה פחות או יותר לפי איזשהו סיווג של שוטרים שיכולים לתת מענה ברמת עצימות שהיא לא מאוד גבוהה

סיגלית בר צבי:       בנושא הזה הצבא הציב לנו 16 פלוגות שנקראות "מניפה רחבה"

סיגלית בר צבי:  אנחנו עוד לא מבצענו את החיילים האלה, זה עדיין לא כשיר לביצוע, אבל הכוונה היא שבסופו של דבר יהיו לנו 16 פלוגות של חיילים שיוכלו לעבוד תחת פיקודה של המשטרה, עם אימון שלנו, בהכשרה שלנו, ועם ציוד לפיזור הפגנות שלנו

סיגלית בר צבי:  כלומר, לא משימת חיילות, אלא פשוט אנשים שיכולים לבוא ולעבות את הכוחות הרזים והדקים מדי שלנו

סיגלית בר צבי:  כמו שאמרתי, זה עדיין בעבודה

מיקי לוי: רק שנייה, יש לו"ז בתוכנית העבודה?     

יעקב שמאי: הסוגיה של "המניפה" עדיין על הנייר

יעקב שמאי:  עדיין לא תורגמה לכוחות בשטח

מיקי לוי: ואיפה זה עומד?     

סיגלית בר צבי: 	 כרגע זה אצל היועץ המשפטי – גם של הצבא, וגם של המשרד לביטחון לאומי

יעקב שמאי: מדובר פה על מצב מלחמה, מדובר פה על מצב של ליווי שיירות

יעקב שמאי:  אני לא אכנס פה עכשיו לכל התרחיש

מיקי לוי: אל תיכנס

יעקב שמאי: 	 אבל זה לא הסצנריו שאנחנו מדברים עליו כרגע

מיקי לוי: אז אני רק אבקש שראשת אג"מ תדווח לוועדה ברגע שזה יתבצע

מיקי לוי:  חודשיים, שלושה, חצי שנה – ברגע שזה בוצע

אליהו (אלי) רביבו: אדוני היושב-ראש, השאלה היא אם יש איזשהו דד-ליין להשלים את המהלך ולהפיק לקחים? 	 

מיקי לוי: כרגע זה אצל היועץ המשפטי

מיקי לוי:  הוועדה ביקשה דיווח ברגע שזה יבוא לידי ביטוי

מיקי לוי:  אנחנו ננסה לבדוק מול היועץ המשפטי

מיקי לוי:  בבקשה, להמשיך

סיגלית בר צבי: ממש לסיום, עוד דבר שאנחנו מנסים לעשות עם הצבא – ודי בהצלחה – זה לשחרר את השוטרים שמתגייסים בצו 8 בשעת חירום

סיגלית בר צבי:  זה הרבה מאוד שוטרים, כמעט 3200 שוטרים שנעלמים לנו, שגם ככה אין לנו מספיק, ושחרור שלהם מהצבא הוא מאוד מאוד חשוב לנו

סיגלית בר צבי:       אני רוצה להגיד מילה לסיום בנושא של הפערים והמשמעות שלהם: התארגנו מחדש, ואפשר להגדיר את המוקדים בכל מיני הגדרות

סיגלית בר צבי:  בהגדרה שאנחנו קבענו היו 32 מוקדים של הפרות סדר

סיגלית בר צבי:  התרחיש שלנו מדבר על 106 גזרות – 106 מוקדים של הפרות סדר – שמתוכן אנחנו נוכל לתת מענה ל-63 בלבד

סיגלית בר צבי:  כלומר, אם כל זה יקרה בו זמנית כמו שאנחנו משערים – 47 מוקדים יהיו ללא מענה משטרתי בשלב הזה

סיגלית בר צבי:  חסרים לנו כמעט 8,000 שוטרי קבע ועוד כמעט 4,000 אנשי מילואים של מג"ב כדי להשלים את הפער הזה; ועוד תקציב די גדול שעכשיו נדון

סיגלית בר צבי:  אליי זה עוד לא הגיע, אני לא יודעת מה אנחנו מקבלים מתוך העוגה הגדולה

משה טור פז: זה יכול להיות גם הפוך? 4,000 קבע ו-8,000 מילואים?     

סיגלית בר צבי: לא

סיגלית בר צבי:  זה לא יכול להיות

מיקי לוי: תאפשרו בבקשה לראשת אג"מ להמשיך בסקירה

משה טור פז: זו רק שאלת הבהרה

מיקי לוי: אז תרשום

סיגלית בר צבי: לא, זה בלתי-אפשרי

סיגלית בר צבי:  אני יכולה להסביר את זה אחר כך בנפרד

סיגלית בר צבי:      בכל אופן – זה הפער שלנו, פער מבחינת התקציב שקשור להרבה מאוד אמצעים – לאנשי המילואים; אמצעים לאנשי הקבע; לחימוש; להכשרות; לטכנולוגיות; לניוד; להיסעים; לכל הנושא של שריפות שקורה תוך כדי לחימה

סיגלית בר צבי:  כלומר, אם אנחנו הולכים על התרחיש הזה של 35 ימי לחימה, אז ייפלו טילים בכל רחבי העורף, הדבר הזה מייצר שריפות, ובשריפות גם המשטרה נדרשת

סיגלית בר צבי:  כל מה שאנחנו נדרשים לעשות באתרי נפילות שכאלה, כל זה מצריך את כל כוח האדם הזה ואת כל האמצעים האלה

צבי ידידיה סוכות: כמה מתוכם נכנסים לתקציב שהמפכ"ל דיבר עליו מקודם?     

סיגלית בר צבי: אני לא יודעת

מיקי לוי: אתם 13-12 חברי כנסת כאן, אם כל אחד יגיד משהו אני לא אצליח לקבל את כל הדיווחים מהמשטרה

מיקי לוי:  אז בואו, קצת תתאפקו

אליהו (אלי) רביבו: סליחה, אדוני היושב-ראש, זה לא האירוע

אליהו (אלי) רביבו:  אני מתנצל

מיקי לוי: זה האירוע

אליהו (אלי) רביבו: לא, לא, זה לא האירוע

מיקי לוי: לא, זה האירוע

אליהו (אלי) רביבו: טוב

מיקי לוי: אחר כך אני אתן לך להגיד מה שאתה רוצה

אליהו (אלי) רביבו: טוב

סיגלית בר צבי: מבחינת כוח האדם יש לנו עוד איזשהו פער תקציבי, שהוא די גדול ודי משמעותי

סיגלית בר צבי:  המשמעות של הדבר הזה היא פחות כוח, ולכן משתמשים ביותר כוח "אחר"

סיגלית בר צבי:  הסיכוי שהמשטרה תידרש להשתמש בכלי נשק שהם לא אמצעים לפיזור הפגנות ככל שיש לה פחות כוח – הוא יותר גבוה

סיגלית בר צבי:  זה דבר שהדרג המדיני, שאיתו אנחנו מדברים כאן, צריך להבין

סיגלית בר צבי:       עד כאן

סיגלית בר צבי:  התבקשנו להעביר את רשות הדיבור למפקד מג"ב

אמיר כהן: אדוני היושב-ראש, חברי משרד המבקר, חברי הכנסת, צוהריים טובים

אמיר כהן:  אני אקדים ואומר שאירועי "שומר החומות" במאי 2021 היו קריאת השכמה לחברה הישראלית, למשטרת ישראל, ובטח למשמר הגבול

אמיר כהן:  ישבתי עם חברי הוועדה מספר שעות, היינו שקופים לגמרי והצגנו את כל הנושאים שנדרשנו אליהם

אמיר כהן:  אני גם מברך על התוצאות ששם המבקר

אמיר כהן:  לצערי הרב, למרות הדוח החמור, וכפי שאתה הגדרת בתחילת הדברים – לא הרבה נעשה

אמיר כהן:  יש פערים גדולים מאוד, אנחנו חיים בעולם של חסר, מתכננים בחסר, עושים המון אבל בחסר מאוד מאוד גדול, שלצערי שם אותנו כמשטרה בתוך החברה הישראלית עם בעיות מאוד מורכבות ומאוד קשות

אמיר כהן:  לכולנו ברור, וכמו שהנחה אותנו המפכ"ל מיד בשוך האירועים במאי 2021, שצריך להיערך לאירוע הבא

אמיר כהן:  גם לכל מי שנמצא פה ברור שהשעון המתקתק מוביל אותנו לאירועים הבאים, בתקווה שאנחנו נדחה את זה ככל שניתן

אמיר כהן:       היושב-ראש, אני שמתי לך מסמך על השולחן כדי לא לדבר על מספרים, ברשותך

אמיר כהן:  אבל אני אומר שלמרות התכנון בחסר, ולמרות זה שאנחנו פועלים בחסר מאוד גדול, אנחנו הצלחנו, בשיתוף פעולה מול הצבא, להגדיל את הסד"כ של משמר הגבול ביותר מ-20%

אמיר כהן:       במערך המילואים שלנו, מעבר לגידול כמובן, יש גם שיפור בכשירות, במוכנות המבצעית, בתרגולות, בכל ההיערכויות שלנו בהתאם לתרחישי הייחוס כפי שקבע המפכ"ל, וכפי שנקבע על ידי המל"ל

אמיר כהן:  סד"כ המילואים שלנו גדל בכמעט 36%

אמיר כהן:  גם שם ההסדרה של ציוד, של אמצעים, של כשירות, של מוכנות, כל הפו"שׁ – סודר שם בצורה אחרת והצבא מכיר את זה מצוין

אמיר כהן:  מה שמובן מאליו בצבא – אצלנו היה הרבה יותר מורכב

אמיר כהן:  מח"טים, מג"דים, מ"פים, חטיבה בכל מחוז אל מול כל מחוז טריטוריאלי, כדי באמת לתת מענה

אמיר כהן:       צריך להגיד שההישג הגדול מבחינתנו כרגע זה היכולת לגייס את מערך המילואים של מג"ב בזמן מאוד מאוד קצר

אמיר כהן:  יובל ממשרד המבקר דיבר על זה וציין את זה בדוח מקודם

אמיר כהן:  לקח לנו הרבה מאוד ימים לגייס אותו במאי 2021

אמיר כהן:  אני יכול להגיד שבאירועי אמת, כשהיינו צריכים את פלוגות המילואים כדי לתגבר את ביטחון הפנים בגל הטרור ובאירועים אחרים, זה לקח לנו פחות מ-24 שעות

אמיר כהן:  אני לא מתחייב שזה הזמן שייקח לנו באירוע החירום הבא

אמיר כהן:  אבל כל הבירוקרטיה שהייתה במאי 2021, הייתה קשה מאוד ומורכבת מאוד, ולשמחתי היום גורמי הצבא ומשרד הביטחון הרבה יותר נגישים, הרבה יותר קלים, וקל לנו מאוד לגייס אותם

אמיר כהן:       גם לגבי המתנדבים, שהם למעשה השכפ"ץ הראשון של אזרחי מדינת ישראל, עשינו כברת דרך מאוד ארוכה והגדלנו אותם ב-23%

אמיר כהן:  "מתנדבי חוד" – זה אותם אנשי מילואים שהם גם מתנדבים של מג"ב

אמיר כהן:  המודל הזה לא היה קיים במאי 2021

אמיר כהן:  עד עכשיו הצלחנו להקים רבע מהתכנון שאותו קבענו, והמספר מופיע לך על הדף, היושב-ראש

אמיר כהן:  אנחנו תכננו הרבה יותר

אמיר כהן:  לצערי גם פה יש הרבה מאוד בירוקרטיה, הרבה מאוד משאבים שחסרים

אמיר כהן:  אבל הצלחנו לייצר מסילות, ולדעתי ככל שנתרחק מהזמן הזה אנחנו נצליח לייצר - - -     

יעקב שמאי: רק לחדד ולהבהיר את הנקודה הזאת לגבי יחידות הפלחו"ד

יעקב שמאי:  יחידות הפלחו"ד זה יחידות מילואים שלוקח לגייס אותן פחות מ-24 שעות

יעקב שמאי:  זה אנשים שגרים בתא טריטוריאלי, כמו לוט"ר אילת, למי שמכיר

יעקב שמאי:  כל אחד עם הציוד בבית, עם הצ'ימידן, עם כל האמצעים

יעקב שמאי:  הם מוכשרים במהלך השנה בשני סבבים, בתחילת השנה ובסוף השנה, על בסיס ימי המילואים

יעקב שמאי:  בשגרה הם פועלים כמתנדבים של משמר הגבול

יעקב שמאי:  באירוע חירום, על פי החלטה ושיקול דעת של השר, ניתן להקפיץ אותם למילואים יומיים מעכשיו לעכשיו

יעקב שמאי:  זה אומר שתוך שעה-שעה וחצי אתה יכול כבר לצבור כוחות אורגניים איכותיים

יעקב שמאי:  רובם יוצאי יחידות קרביות

יעקב שמאי:  היחידות שיש לנו היום הן מיומנות ברמה בין הגבוהות ביותר

יעקב שמאי:       אבל עדיין, כמו שאמר מפקד מג"ב, אנחנו עם שליש עד רבע מהכוח שאנחנו מתכננים שייתן את המענה

יעקב שמאי:  אם יש שובר שוויון בין הכוחות האורגניים הסדירים הקיימים שיש לנו במשטרת ישראל לבין שלב גיוס המילואים – זה הכוח הזה, שבפרק זמן של שעתיים-שלוש אתה יכול כבר לצבור אותו והוא יכול לתת את המענה הראשוני

יעקב שמאי:  אני חושב שזה נובע מתוך הציונות של האנשים

סימון דוידסון: אני רק רוצה לוודא ששמעתי נכון: אמרת שיקול דעת של השר או של המפכ"ל?      

יעקב שמאי: המפכ"ל מבקש

יעקב שמאי:  גם לגבי מילואים רגילים – אני מבקש, לפי גרף שנתי, מתכננים, יש תוכנית פעילות שנתית

יעקב שמאי:  בסופו של דבר צריך אישור של שר הביטחון לגיוס אנשי מילואים ומג"ב

אלעזר שטרן: 	גם הרמטכ"ל מבקש משר הביטחון

מיקי לוי: בדיוק

מיקי לוי:  זה מה רציתי להגיד

אלעזר שטרן: - - - כמה כאלה יש? 	 

יעקב שמאי: יהיו כאלה בכל מחוז: בצפון, בדרום, במרכז ובחוף

אמיר כהן: כרגע אנחנו מטפלים בפריסה ארצית

אמיר כהן:  יש בירוקרטיה בהליכים שאנחנו מנסים לקדם

אמיר כהן:  אני מניח שבחציון ב' של השנה אנחנו נהיה קצת יותר טובים

אמיר כהן:  אני מניח שאנחנו נגיע למצב שיש גרעין אחד לפחות בכל מחוז

קארין אלהרר: אבל כמה אנשים קיימים היום?      

אמיר כהן: היום קיימים 300; 170 יהיו עד סוף חודש יוני

אמיר כהן:  אנחנו מתכננים להגיע עד סוף השנה ל-1,000, וב-2024 ל-2,000

אמיר כהן:  זאת התוכנית שלנו, וכפי שאמרתי – היא תלויה במשאבים ובבירוקרטיה, שאנחנו משטחים אותה כרגע

אמיר כהן:      צריך להגיד, והיושב-ראש מכיר את זה מצוין, שאנחנו מדברים על ההבדל בין לוחם יס"מ, יסמ"ג לבין שוטר סיור

אמיר כהן:  גם פה הכפלנו את כמות מוכשרי היסמ"ג במשמר הגבול, והמספרים רשומים לך על הדף שמסרתי לך

אמיר כהן:  היום אנחנו נמצאים עם פי שניים לוחמי יסמ"ג במג"ב ממה שהיה לנו במאי 2021

אמיר כהן:  הקמנו יחידות לביטחון אישי בתוך הערים, בעיקר בשיתוף פעולה מצוין עם צה"ל, שמבין את הצרכים של ביטחון הפנים

אמיר כהן:  התאפשר לנו לגייס חמש יחידות של סיירות שמשרתות בתוך הערים, ואפשר לפגוש אותן בלוד, בעכו, בירושלים, בעפולה ומקומות נוספים

אמיר כהן:  הסיירות עוסקות בביטחון האישי, וזה מאוד מאוד חשוב

אמיר כהן:       כפי שציינה ראשת אג"מ לגבי המפקדות המשימתיות, גם פה עשינו כברת דרך מאוד ארוכה

אמיר כהן:  הליבה והפיקוד עליהן הם של אנשי מג"ב מיומנים, שמוכנים לכל זירה

אמיר כהן:  אני חושב שמה ששובר את השוויון היום זה ההתעקשות של המפכ"ל שכל המפקדות – גם באירועים הגדולים שעברנו בחודש הרמדאן, ביום ירושלים ובהרבה מאוד מופעים אחרים – הגרעין הזה של המפקדה נשאר במחוז

אמיר כהן:  זה מה שמאפשר לתת מענה ראשוני לאירועים מתפרצים עד לגיוס מערך המילואים, פלחו"ד, הטלת שוטרים נוספים

אמיר כהן:       הכפלנו את כמות לוחמי היסמ"ג בחטיבה הטקטית

אמיר כהן:  הקמנו חטיבה נוספת, חטיבה לביטחון פנים, שגם היא מוטלת לתוך הזירה במידת הצורך

אמיר כהן:  שדרגנו מאוד את רמת הכשירות – אם זה בתרגילים, אם זה באימוני מפקדות

אמיר כהן:  בכל מה שקשור בבניין הכוח אנחנו נמצאים במקום אחר מאוד ממה שהיינו במאי 2021

אמיר כהן:       יחד עם זאת, יש מקום לדאגה

אמיר כהן:  אני לא אחזור על הכול, צריך לומר שבדוח יש פירוט גדול מאוד, מפורט מאוד, יפה מאוד ועמוק מאוד

אמיר כהן:  לצערי, בסוף, בלי המשאבים ובלי היכולת לאפשר גיוס מאסיבי למשטרת ישראל, לא נוכל לתת מענה כמו שאנחנו רוצים – איכותי, מהיר ושובר שוויון, באירוע הגדול הבא, אם הוא יתרחש

אמיר כהן:  תודה

מיקי לוי: חבר הכנסת רביבו, אתה רוצה לצאת? כי אני רוצה לתת לרח"ט מודיעין

מיקי לוי:  אבל אם אתה צריך לצאת, אז בוא קח שתי דקות

מיקי לוי:  בבקשה

אליהו (אלי) רביבו: טוב

אליהו (אלי) רביבו:  למען האמת – גם שעתיים לא יספיקו

מיקי לוי: מה לעשות

אליהו (אלי) רביבו: דחיתי את פתיחת דיוני הוועדה שאני עומד בראשה כי הנושא הזה ממש בדמי

אליהו (אלי) רביבו:  זו הסיבה המרכזית שבגללה החלטתי להיכנס לחיים הציבוריים

אליהו (אלי) רביבו:  עד לפני כמה דקות הייתי משוכנע שהדיון הזה נועד לבחון את תגובת מדינת ישראל, משטרת ישראל, כלל המערכות, כתוצאה מהמסקנות של פרעות תשפ"א

אליהו (אלי) רביבו:  ככה הייתי משוכנע

אליהו (אלי) רביבו:       פרעות תשפ"א היו מורכבות משני אירועים: האחד, המתקפה שהגיעה על מדינת ישראל מהשטחים; והשני, ההתנהגות של המגזר הערבי בתוך גבולות מדינת ישראל, שהחריבו אותנו ופגעו בנו הרבה יותר מאשר המשלוחים שקיבלנו מהחמאס ומהג'יהאד האסלאמי

אליהו (אלי) רביבו:       אני מבקש, ברשותכם, בעניין הזה, לפני שאני יוצא, להשתמש ברשות הדיבור שלי ולהשמיע לנוכחים דקה אחת מתוך המון דקות שקרו במוצאי שבת, מתוך מאות רבות של דקות שקורות כדבר שבשגרה לצערי, ומיד אני ארחיב על זה

אליהו (אלי) רביבו:       (משמיע הקלטה של צרור יריות)

אליהו (אלי) רביבו:      טוב, אני לא אכאיב לכם כמו שזה כואב לי

אליהו (אלי) רביבו:  שמעתי את זה עשרות פעמים

אליהו (אלי) רביבו:  המופע ששמענו כרגע קורטוב ממנו התרחש במוצאי שבת ברמלה, במדינת ישראל, כדבר שבשגרה

אליהו (אלי) רביבו:  שאף אחד לא יספר לי שיש היערכויות ויש תגובות

אליהו (אלי) רביבו:  ואז אנחנו מתעוררים כשקרה משהו

אליהו (אלי) רביבו:  וקרה משהו באירועי תשפ"א, ולא נערכנו

אליהו (אלי) רביבו:  אנחנו צורחים על כך שנים

אליהו (אלי) רביבו:  כחודש ימים לפני אירועי תשפ"א, אחי, שהוא ראש עיריית לוד, הוציא מסמך מאוד מאוד מפורט, צלצל בפעמון בצורה הכי בולטת שהייתה יכולה להיות, והבהיר שזה מה שהולך לקרות

אליהו (אלי) רביבו:       אני כאן כדי להגיד לכם היום שזה מה שיקרה, כי 400 אלף נשקים בלתי-חוקיים שמסתובבים במדינה היום הם פליליים ותוך שנייה הם יהיו לאומניים

אליהו (אלי) רביבו:  אז שאף אחד לא ינסה להסתתר מאחורי כל מיני הגדרות והפתעות

אליהו (אלי) רביבו:  אף אחד לא יכול לצפות שהמשטרה עם הכלים הכל כך מצומצמים שיש לה, עם כוח אדם חסר, עם חוסר ביכולות טכנולוגיות ועם כל ההגבלות המשפטיות, יכולה להתמודד עם כזה טרור

אליהו (אלי) רביבו:  אני ער לכך שמפקדי תחנות המשטרה, לרבות המפכ"ל, ערים יומם ולילה

אליהו (אלי) רביבו:  אבל אין בכוחם, הם לא קוסמים

אליהו (אלי) רביבו:  ואנחנו פה בשביל להגיד שלהגדיר עכשיו "משמר לאומי", ו-"אנחנו בונים עכשיו מניפה", ו-"זה עדיין על הנייר", ו-"ייעוץ משפטי", ו-"מגבלות" – לא יובילו אותנו לשום חוף מבטחים, לשום דבר

אליהו (אלי) רביבו:       ולכן צריך לומר ביושר: חוק השב"כ – ואני מעדכן כרגע את נציג מבקר המדינה שאמר שהוא יודע שחוק השב"כ מתקדם – לא מתקדם

אליהו (אלי) רביבו:  זה חוק שאני כתבתי אותו, הגשתי אותו בימים הראשונים שלי כאן לאחר השבעתי

אליהו (אלי) רביבו:  זה נכון שזכיתי לקבל אישור לקיום דיון מהיר בוועדת החוץ והביטחון בנושא, אבל כרגע החוק לא מתקדם

אליהו (אלי) רביבו:  ועד שאנחנו לא נגיד פה, אדוני היושב-ראש ואדוני המפכ"ל, בקול ברור, שאנחנו חייבים סיוע של השב"כ באיתורים כאלה, במודיעין ובפיענוחים – אנחנו הולכים מדחי אל דחי, ולא שמורה לנו הפריבילגיה לעבור עוד כאלה פרעות

אליהו (אלי) רביבו:  תודה רבה, אדוני

מיקי לוי: תודה רבה על הדברים המאוד חשובים

מיקי לוי:  אנחנו נשמע אחר כך התייחסות בנושא הזה גם של הייעוץ המשפטי

מיקי לוי:      ראש חטיבת המודיעין?      

יעקב שמאי: אנחנו נעבור לחלק המודיעיני

יעקב שמאי:  ראש חטיבת המודיעין, בבקשה

דרור אסרף: צוהריים טובים, היושב-ראש, צוהריים טובים חברי הכנסת

דרור אסרף:  קודם כול, אני רוצה להודות למשרד מבקר המדינה על העבודה, ליובל ולאנשיו, שעשו את זה בשום שכל, בדרכי נועם, ובאמת ניהלו איתנו דיאלוג מקצועי, רציני ופורה

דרור אסרף:       חטיבת המודיעין, ובכלל משטרת ישראל בהיבט המודיעיני, עברו בשנה האחרונה רה-ארגון מאוד מאוד משמעותי

דרור אסרף:  חלק ממנו היה בעקבות דוח מבקר המדינה וחלק בעקבות התייעלות פנימית, כשחלק מהדברים היו משיקים אחד לשני

דרור אסרף:  המוטו המרכזי בתוך הדבר הזה הוא שכל הדיסציפלינות המבצעיות הרלוונטיות חולקו נכון בין המחלקות השונות בחטיבה

דרור אסרף:       אני אתייחס ממש בקצרה לסוגיות שהועלו פה על ידי מבקר המדינה

דרור אסרף:  קודם כול, מבחינת הפערים במתן ההתרעה

דרור אסרף:  במאי 2023, לאחר עבודת מטה מאוד מאוד עמוקה, נבנתה מחלקה שנקראת "מצפן", מחלקה רביעית במספר בחטיבת המודיעין

דרור אסרף:  שם המחלקה הוא לא מהמילה מצפן, אלא זה ראשי תיבות: מודיעין צופה פני עתיד

דרור אסרף:  המטרה של המחלקה הזאת היא לגשר על כל הפערים שעלו בדוח מבקר המדינה, ושעלו גם לנו מהשטח באירועי "שומר החומות", בדגש על מתן התרעה

דרור אסרף:  כל תכליתה של המחלקה הזאת זה יצירת סנכרון רלוונטי בין כל המידע שנאסף על ידי הארגונים במדינת ישראל – לא רק מידע משטרתי – ליצירת תמונת מצב מודיעינית אחת, וכיוצא ממנה גם היערכות של משטרת ישראל

דרור אסרף:  זה לגבי הפערים בגיבוש ובניתוח תמונת המודיעין

דרור אסרף:       מבחינת הדיסציפלינות הרלוונטיות במחלקה הזאת היום, היא אמורה לנתח את המודיעין, לקלוט אותו, להעריך אותו ולהוציא ממנו את ההתרעה הרלוונטית

מיקי לוי: אני מקבל את מה שאמרת

מיקי לוי:  מודיעין זה לא חברת ביטוח

מיקי לוי:  אבל האם אתה חושב שהכיסוי המודיעיני מצמצם היום בצורה משמעותית את האפשרות להפתעה פעם נוספת?      

דרור אסרף: 	אני מיד מגיע לזה

מיקי לוי: 	תודה

דרור אסרף: אנחנו מדברים קודם כול על יצירת התמונה: גיבוש וניתוח תמונת המודיעין, ואחרי זה על הפערים בזרימת המידע

דרור אסרף:  מה שקרה לנו ב-"שומר החומות" זה שהיה מידע, אנחנו לא ידענו לנתח אותו נכון בשלב ראשון, לא ידענו מי קיבל את המידע ברמה הארצית

דרור אסרף:  היה נתק בין יכולת האיסוף – שהייתה קיימת – ליצירת תמונת המצב

דרור אסרף:  המחלקה הזאת נותנת את הפתרון בצורה מלאה

דרור אסרף:       האתגר שלנו הוא כמובן בגיוס ואיוש האנשים למחלקה הזאת, כי אלה אנשי מודיעין שאמורים להיות אנשי מודיעין מקצועיים לגמרי, גם ברמת המחקר, גם ברמת האנליטיקה, וגם ברמת המבצעים

אלעזר שטרן: אין פערים של אמצעים או של אישורים?     

דרור אסרף: אני כבר מגיע לזה

אלעזר שטרן: תודה

דרור אסרף:  ולכן אנחנו כרגע בסד עבודה אולי המרכזי ביותר בחטיבת המודיעין, של גיוס ואיוש הפערים במחלקה הזאת

דרור אסרף:  אנחנו מדברים פה על תוספת של 30 תקנים

דרור אסרף:  אנחנו מדברים על קצין בכיר בדרגת ניצב משנה שיעמוד בראש המחלקה הזאת, ועוד קצינים בדרגת סגן ניצב שיתנו את תמונת המצב, את הפערים - - -       

צבי ידידיה סוכות: התקנים כבר מאושרים לכם?     

דרור אסרף: חלק

יעקב שמאי: אנחנו הגשנו את עבודת המטה

יעקב שמאי:  כרגע אישרו לנו חצי מהתקנים - - - כי כרגע יש קושי לגייס אנשים ברמות האלה עם השכר שאנחנו מציעים להם

דרור אסרף: אז כמו שאמר המפכ"ל, חלק מהאתגרים זה האיוש, חלק מהאתגרים זה אישור של שאר התקנים בהיבט הזה

דרור אסרף:      מבחינת המודיעין הרשתי: אני חושב שחטיבת המודיעין, ובכלל משטרת ישראל, עשתה קפיצת דרך אדירה

דרור אסרף:  אנחנו כרגע בהטמעה של מערכת חדשה

דרור אסרף:  המערכת כבר אצלנו, היא כבר עובדת

דרור אסרף:  אני לא אפרט עליה כמובן אבל האתגר שלנו זה ההטמעה שלה ושכלולה

דרור אסרף:  אפרופו השאלה שלך, חבר הכנסת שטרן – אז כן, אנחנו מתמודדים עם רגולציה בעייתית מאוד בניטור הרשתי

דרור אסרף:  לגבי חלק מהדברים אנחנו כרגע במשא ומתן עם יועמ"ש המשטרה ועם פרקליטות המדינה בהיבטים האלה, לגבי מה מותר לנו ומה אסור לנו, אבל - - -       

מירב בן ארי: אתה מתייחס לסיפור עם פגסוס? זה האירוע?     

דרור אסרף: לא, אני לא מדבר על זה

דרור אסרף:  אני מדבר כרגע על ניטור רשתי גלוי, שגם שם יש לנו אישורים רגולטוריים חוקיים שאנחנו צריכים לעבור

דרור אסרף:  אבל הבסיס קיים

דרור אסרף:  אנחנו עובדים איתו כבר

דרור אסרף:  הוא ישפר לאין ערוך את יכולת המודיעין המשטרתית

אלעזר שטרן: ולעשות את זה עצמאית, בלי שב"כ

דרור אסרף: זה עצמאי לחלוטין, של משטרת ישראל

מירב בן ארי: זה מה שהוא צריך

מירב בן ארי:  הוא לא צריך את השב"כ בכלל

מיקי לוי: כן, בבקשה להמשיך

דרור אסרף: עוד דברים שעלו בהיבט הזה: עיצוב מדיניות, קבלת החלטות אסטרטגיות, סיכול, מניעה ואכיפה – כל הדברים האלה טופלו אחד לאחד

דרור אסרף:  כרגע הם או בוצעו או במהלך ביצוע

דרור אסרף:  כשאני מדבר על מהלך ביצוע, אני מדבר על סיום בחודשים הקרובים

דרור אסרף:       סוגיית המודיעין היומינטי היא מאוד מאוד משמעותית

דרור אסרף:  אנחנו הבנו שרכזי הכס"ב – כיסוי בסיסי  שפזורים במחוזות משטרת ישראל נשאבו מתוקף האחריות של משטרת ישראל לכיסויים אחרים, בעיקר כיסויים פליליים, כיסויים בנושא האמל"ח, הסכסוכים, ארגוני הפשיעה

דרור אסרף:  זאת אומרת, נשאבו לתפקיד אחר

דרור אסרף:  אנחנו החזרנו אותם לתפקיד המהותי שלהם, שזה מתן תמונת מצב עדכנית בכל אחד מהאזורים שהם אמונים עליהם

דרור אסרף:  זה עובד כבר, זה מפוקח על ידי חטיבת המודיעין, אנחנו מקבלים על זה דוחות חודשיים

דרור אסרף:      זאת אומרת שהפער ביומינט או במודיעין הגלוי מבחינת מתן התרעה, אדוני היושב-ראש – היום ברמה אחרת לגמרי

דרור אסרף:  היום אני יכול להגיד בצורה הרבה יותר בטוחה שבמידה ומחר התקנים שלנו יהיו מלאים, העסק הזה יעבוד ויוטמע בצורה מלאה והסיכוי לקבלת ההתרעה יהיה גבוה מאוד

דרור אסרף:  זה לגבי מודיעין יומינטי

דרור אסרף:  כמובן, הם הוכוונו לאירועי סד"צ המוניים, מיקוד וטיוב האיסוף המודיעיני הלאומני והסד"צי

דרור אסרף:      נכון, היום הפער בין הפלילי ללאומני הוא מטושטש

דרור אסרף:  עבריינים או פליליסטים "רגילים" זולגים לנו גם לתחום הלאומני, ובשעת קריאה הם כולם מתייצבים באותה דרך

דרור אסרף:  ולכן הטיוב שלנו בהיבט הזה והצורך שלנו באחיזה המודיעינית שאנחנו צריכים בכפרים ובערים המעורבות הם הרבה יותר חזקים ועמוקים, ואנחנו בהחלט שם

דרור אסרף:      מתבצעת הוצאת רכזים לאולפני ערבית כבר מהרגע שהתחלנו את הרה-ארגון בחטיבת המודיעין

דרור אסרף:  אנחנו מדברים על קורסים מאוד עמוקים, ברמת אולפן

דרור אסרף:  הם מקבלים את הבסיס לשפה, הם יודעים את הניואנסים ואת כל הדברים שהם צריכים לדעת בנושאים המקצועיים, על מנת שיוכלו להתמודד במהלך האיסוף

דרור אסרף:       אנחנו הוצאנו בפעם הראשונה את הרכזים שאמורים לאסוף ברשת לקורס רשתי

דרור אסרף:  אני לא ארחיב, אבל הקורס כבר בוצע והכשרנו 40 רכזים בהיבטים האלה ואנחנו ממשיכים לשלב הבא

דרור אסרף:       מבחינת השת"פ עם הגופים האחרים, ובראשם עם השב"כ, כמו שאמר המפכ"ל, היום אנחנו במקום אחר לגמרי

דרור אסרף:  אני יכול להגיד את זה בצורה ברורה, חד משמעית

דרור אסרף:  לא אפרט אותו כאן, אבל מבחינת הקשר בינינו לבין השב"כ – הם חלק מאיתנו וגם אנחנו חלק מהם בצורה מאוד ברורה

דרור אסרף:  גם המחלקה אצלם היא מחלקת מראה של מחלקת "מצפן" שלנו, והאנשים שם נמצאים בקשר יומיומי ושעתי

דרור אסרף:       גובשה אמנת שיתוף פעולה בינינו לבין השב"כ

דרור אסרף:  האמנה הזאת כבר כתובה, היא כבר עברה את השב"כ, וכרגע נמצאת במשטרת ישראל להתייחסות סופית

דרור אסרף:  יש עוד כמה דברים קטנים שאנחנו צריכים לסגור, האישור המשפטי יעבור, ואנחנו מעריכים בצורה מאוד מאוד סבירה שבחודש הבא המפכ"ל וראש השב"כ יחתמו על האמנה הזאת

דרור אסרף:       האמנה הזאת מקיפה את כל הנושאים הרלוונטיים בעבודה בינינו לבין השב"כ, ולא רק בפן המודיעיני

דרור אסרף:  אמנם חטיבת המודיעין עסקה בגיבוש של האמנה הזאת, אבל כדיסציפלינה משטרתית על כל הנושאים

דרור אסרף:  זאת אומרת שאני קיבלתי אחריות מהמפכ"ל לנהל את האמנה הזאת לגבי כלל משטרת ישראל, וככה זה בוצע

דרור אסרף:       אז מה הפערים שלנו? אחד האתגרים המשמעותיים ביותר שאנחנו מתמודדים איתו, ולא רק בהיבט של "שומר החומות", זה הפערים ברגולציה, כרסום הכלים המשטרתיים בהיבטים המודיעיניים, במיוחד הטכנולוגיים

דרור אסרף:  אנחנו מתמודדים עם אסדרות קשות – גם בהיבטים של האזנות סתר, גם בהיבטים של זיהוי פנים, וגם בהיבטים של פריסת המצלמות

דרור אסרף:       ולכן חייבים להבין, אנחנו לא יכולים להילחם בטנקים עם חץ וקשת

דרור אסרף:  אנחנו צריכים כלים רגולטוריים חוקיים שייתנו לנו מרחב עבודה נכון

דרור אסרף:  אני לא מדבר כרגע על פגיעה בזכויות האזרח, ואני לא מדבר על לעשות מה שאנחנו רוצים

דרור אסרף:  אנחנו מדברים על אסדרה ברורה, רלוונטית, מתאימה לתקופה של התקדמות טכנולוגית משמעותית בתוך המגזר של הפשיעה

דרור אסרף:  אנחנו חייבים להתאים את עצמנו, ואפילו להיות צעד אחד קדימה

דרור אסרף:  זה הפער המשמעותי ביותר שאנחנו מתמודדים איתו

חמד עמאר: מה עוצר אתכם?      

מירב בן ארי: רגולציה

דרור אסרף: רגולציה, חקיקה

דרור אסרף:  זה מה שעוצר אותנו בצורה מאוד ברורה

דרור אסרף:  חלק מחברי הכנסת היו בישיבות הממשלה שהשתתפנו בהן, יודעים על מה אני מדבר

דרור אסרף:  לא נרחיב על זה פה, אבל זה בהחלט פער משמעותי

דרור אסרף:  עם כל שאר הדברים אנחנו יודעים להתמודד, ואנחנו מתמודדים איתם ביומיום

דרור אסרף:  עד כאן

דרור אסרף:  תודה

מיקי לוי: תודה רבה

יעקב שמאי: אנחנו נעבור לרח"ט דוברות

שלומי שגיא: אנחנו בחטיבת הדוברות ביצענו בשנה האחרונה רה-ארגון, בהתאם למסקנות מ-"שומר החומות"

שלומי שגיא:  הקמנו מחלקת תודעה, שכוללת גם מדור תודעה

שלומי שגיא:  כתבנו נספחים מתאימים ואישרנו אותם

שלומי שגיא:  אנחנו עובדים צמוד לצה"ל ולשב"כ בנושא הזה

שלומי שגיא:  השבוע אישרנו מש"קי תודעה לערים לוד ועכו, וגם שם יהיה מש"ק תודעה

שלומי שגיא:       באירועי הרמדאן האחרונים ובמצעד הדגלים הקמנו חמ"ל תודעה

שלומי שגיא:  אנחנו מתמודדים בעיקר עם הרבה פייק ניוז בתוך האתרים

שלומי שגיא:  היום מדינת ישראל מתנהלת בתוך הרשת החברתית: מחאות, הסתות – הכול מתנהל ברשת, כולל פייק ניוז, ושם אנחנו כחטיבת הדוברות מתמודדים עם זה

שלומי שגיא:       בנוסף, מבחינת ניטור רשתי בנושא התקשורת  – כרגע מחכים לתקציב

שלומי שגיא:  אנחנו נמצאים בקשר עם מספר חברות, וברגע שייצא מכרז אנחנו נבחר חברה שתעזור לנו

שלומי שגיא:  היום הניטור הדיגיטלי הוא מחויב המציאות

שלומי שגיא:  הניטור שיש כיום הוא מיושן מדי, זה הרבה יותר מזל מאשר מקצועיות

שלומי שגיא:  אנחנו רוצים להיות יותר מקצועיים, וזה כרגע הפער בתוך חטיבת הדוברות

שלומי שגיא:       המחלקה עצמה מאוישת באופן מלא, בראשות ניצב משנה, ואנחנו עובדים מזה מספר חודשים במתכונת החדשה

שלומי שגיא:  עד כאן בנושא הדוברות

יעקב שמאי: הייעוץ המשפטי

תמר ליברטי: מאז "שומר החומות" אנחנו הצלחנו לקדם מספר דברי חקיקה שאמורים לתת למשטרה כלים יותר טובים כדי להתמודד, בעיקר עם נושא הנשק הבלתי-חוקי

תמר ליברטי:  תיקון חקיקה של פקודת סדר הדין הפלילי, שמאפשר חיפוש ללא צו בעילות רחבות יותר - - -     

מירב בן ארי: אבל החיפוש ללא צו לא עבר פה

מירב בן ארי:  מה עבר פה?     

תמר ליברטי: חיפוש ללא צו

תמר ליברטי:  תיקון לפקודת סדר הדין הפלילי

מירב בן ארי: או שאני סנילית או - - - אנחנו עשינו חיפוש ללא צו, הבאנו את זה לקריאה ראשונה ולא התקדמנו עם זה בוועדת החוקה

תמר ליברטי: לא, חיפוש ללא צו במקרה שיש חשד לעבירה

מיקי לוי: החיפוש ללא צו עבר

תמר ליברטי: זה אמל"ח

מירב בן ארי: רק של אמל"ח אבל?     

תמר ליברטי: אמרתי מראש – אמל"ח

מירב בן ארי: ברור

מירב בן ארי:  רצינו לעשות את זה רחב, בגלל אירועי "שומר החומות"

קריאה: אל תוותרו

מירב בן ארי: ברור

תמר ליברטי: תיקון חקיקה נוסף שקובע עונש מינימום בעבירות של החזקה, נשיאה וסחר בנשק; הכרזות על חברות הזיקוקים והפגזים כחומרי נפץ לפי חוק חומרי נפץ; תיקון חקיקה שאנחנו מקווים שיתקדם זה בנושא האיירסופט, שאמור להסדיר את הרגולציה בתחום זה

תמר ליברטי:  ולצד זה, בינתיים, איסור יבוא של הכלים האלה, שיש לו עוד כמה חודשים בתוקף

תמר ליברטי:       אני מקווה שנמשיך לקדם גם דברי חקיקה אחרים שחשובים מאוד למשטרה

מיקי לוי: בנושא האחרון אנחנו נעזור

מיקי לוי:  זאת תקלה חמורה

מירב בן ארי: האיירסופט לא יקרה כל עוד הליכוד בשלטון

מירב בן ארי:  זאת האמת

מיקי לוי: יקרה

מירב בן ארי: זאת האמת, והיא קשה, אבל הם לא רוצים

מירב בן ארי:      מה עבר בקריאה השלישית חוץ מהאמל"ח? כי יש כאן בעיה של חקיקה

מירב בן ארי:  בדיוק בשביל זה התכנסנו

תמר ליברטי: החיפוש ללא צו, עונשי המינימום וההכרזה על זיקוקים כחומרי נפץ

מירב בן ארי: את זה לא עשינו - - - זה רק תקנות

אלעזר שטרן: יש לכם סדר עדיפויות?     

מיקי לוי: כן, תגידו מה אתם רוצים, כדי שנוכל לסייע

מירב בן ארי: זה המהות של האירוע - - -     

תמר ליברטי: אני חושבת שהאיירסופט הוא מאוד מאוד חשוב

אלעזר שטרן: ואחרי האיירסופט?     

תמר ליברטי: ואחרי האיירסופט יש לנו את חוק - - -      

יעקב שמאי: 	 הכלים הטכנולוגיים שחסרים למשטרת ישראל

מירב בן ארי: נכון

אלעזר שטרן: כחוק?     

יעקב שמאי: כחוק

חמד עמאר: מתי ניסיתם להביא את זה ולא הצלחתם?     

יעקב שמאי: אין הזדמנות שלא מלקים אותנו פה על אותה פרשה אומללה - -      

מירב בן ארי: של הפגסוס

יעקב שמאי: - - של הפגסוס

יעקב שמאי:  ומאז קשרו לנו את הידיים, כיסו לנו את העיניים, ומצפים שאנחנו נילחם עם חץ וקשת

מירב בן ארי: נכון

חמד עמאר: - - -     

מירב בן ארי: אתה לא צריך להגיד לו

מירב בן ארי:  הוא יודע, תאמין לי

יעקב שמאי: יש לנו משטרה מצוינת, עם אנשי מקצוע, אנשים חדורי מוטיבציה

יעקב שמאי:  הבעיה היא שאנחנו צריכים להתקדם עם הכלים – בלי קשר לפגיעה בזכויות הפרט – כשאתה עומד באירוע ואתה רוצה לאתר חשודים פוטנציאליים, אם זה בעזרת מערכת של זיהוי פנים או נושאים נוספים שאני לא אכנס אליהם כאן כרגע

יעקב שמאי:  אי-אפשר להתייחס אלינו כל הזמן בחשדנות, כאילו אנחנו הולכים לעשות ביצוע לא חוקי או שימוש שלא לצורך באותם כלים ואמצעים

יעקב שמאי:  בלי כלים כאלה לא ניתן להיות צעד אחד קדימה לפני העבריינים

יעקב שמאי:       הנושא הזה עולה כל פעם ובכל דיון

יעקב שמאי:  כשמגיעים לפה קציני משטרה, מעמידים אותם לקיר כנאשמים

יעקב שמאי:  הגיע הזמן שכולם יתפכחו פה ויבינו שטעויות יש, היו ויהיו

יעקב שמאי:  כשלים טכנולוגיים – היו ויהיו

יעקב שמאי:  אין מערכות מושלמות

יעקב שמאי:  אבל אם לא ייתנו לנו את הכלים האלה בצורה שאנחנו צריכים אותם, כדי שנהיה צעד אחד קדימה לפני כל אותם אנשים שבאים לרחוש לרעתנו, אנחנו לא נגיע להישגים שצריך

מיקי לוי: 	  אדוני המפכ"ל, אנחנו ניזום ועדה חסויה, נשמע אתכם, נעשה סדר עדיפויות ונראה מה אנחנו יכולים לקדם כוועדה

מיקי לוי:  ברור לי לחלוטין שאתה לא יכול לתת פירוט יתר עכשיו

מיקי לוי:       חברת הכנסת בן ארי, בבקשה

מירב בן ארי: תודה, אדוני

מירב בן ארי:  אני מצטערת שאני לא יכולה להישאר עד הסוף

מירב בן ארי:  רק הערה: אני עשיתי שלושה דיונים חסויים עם המשטרה על פגסוס

מירב בן ארי:  זה תקוע אצל סגנית היועמ"שית מררי מעל שנה, מאז ה-עאלק תחקיר של כלכליסט

מירב בן ארי:  ומאז שלחו את המשטרה לעבוד עם חץ וקשת, כשכל ארגוני הפשיעה כבר חזק בתוך האינטרנט, בדארקנט

מיקי לוי: 	 	טוב, גם הפרקליטות יכולה לבוא לוועדה לביקורת המדינה - - -     

מירב בן ארי: 	  אתה צריך לפנות לעמית מררי במכתב, שתיתן למשטרה את הכלים שהם צריכים

מיקי לוי: נעשה דיון יחד עם מבקר המדינה ויחד עם גורמי המשטרה, ואחר כך אני אזמין אותה

מירב בן ארי: אני אמרתי לך: את הדיונים על פגסוס כבר ניהלנו בבט"פ

קריאה: היא סיימה את תפקידה, מירב

קריאה: לא נורא

מיקי לוי: לא משנה

מיקי לוי:  לכל אחד מאיתנו יש מחליף

מירב בן ארי: נכון

מירב בן ארי:       הוועדה לביטחון פנים ניהלה שני דיונים חשובים בנושא "שומר החומות", ב-13

מירב בן ארי: 12

מירב בן ארי: 2021 וב-4

מירב בן ארי: 10

מירב בן ארי: 2021

מירב בן ארי:  באחד מהם נכח המפכ"ל, ובשני – שלומי שנמצא כאן, וגם מוריס חן

מירב בן ארי:  צריך להגיד שנעשו באמת דיונים מעמיקים, ואני רוצה להגיד תודה לסיגל ולאמיר, וגם למפכ"ל, שכיו"ר הוועדה הייתה לי הזכות שהוא הגיע לדיונים ונתן מצגת מלאה בעניין "שומר החומות"

מירב בן ארי:  אז קודם כול – להגיד לכם תודה

מירב בן ארי:       בעיניי, אירוע "שומר החומות", עם כל הקושי, ועם זה שאיבדנו שלושה שנהרגו באירועי הפרעות, בסוף זה נתן סטירה למדינת ישראל, נתן להבין איפה המשטרה נמצאת ואיפה מג"ב נמצא

מירב בן ארי:  יכול להיות – ואני אומרת בזהירות – שאם לא הייתה תמונת המצב הזאת של "שומר החומות", ספק אם היו מבינים את עומק הבעיה שיש למשטרה

מירב בן ארי:  אם אותו אזרח בלוד התקשר והתקשר, ואף אחד לא ענה לו – במדינה הזאת אנחנו לפעמים צריכים להגיע לקצה כדי להבין את הבעיה, וזה להבדיל מהאירוע של בריחת האסירים הביטחוניים מ"גלבוע": עד שלא ברחו האסירים, לא הבינו שרוב בתי הכלא בכלל לא מבוטנים מלמטה

מירב בן ארי:  אז יש כל מיני דברים שאנחנו מקבלים מהם סטירה

מירב בן ארי:       למה אני אומרת את זה? כי כשאני הגעתי לנושא "שומר החומות", אמרתי לעצמי: "תביאו צבא, תעזרו להם"

מירב בן ארי:  ממש לא, מי שצריך להתמודד עם אוכלוסייה אזרחית זה משטרה ומג"ב בלבד, כי הם עברו הכשרה כדי להתמודד עם אוכלוסייה אזרחית

מירב בן ארי:  דיברנו כאן המון על המשטרה וסד"כ

מירב בן ארי:  אבל הדבר הכי חשוב הוא שבסוף האירוע היה אזרחי

מירב בן ארי:  הוא היה בתוך לוד, בתוך עכו, ברמלה, בבאר שבע, בירושלים

מירב בן ארי:  אני הסתובבתי עם הוועדה בלוד ובעכו

מירב בן ארי:  כן היה לי חסר שהמפכ"ל לא בא ואמר: "פתחנו תחנת משטרה בשכונת הרכבת בלוד"

מירב בן ארי:  זה דרמטי

מירב בן ארי:  לא הייתה שם תחנת משטרה בכלל

מירב בן ארי:  לגבי התחנה שנשרפה בעכו, אנחנו היינו שם וראינו תחנה חדשה עם שוטרים, שיש להם אפילו סגווי כדי להסתובב בעיר העתיקה יותר בקלות

מירב בן ארי:       אני רוצה לשמש כמליצת יושר של המשטרה, ויש לי כבוד אליה, אתם יודעים את זה ואני תמיד אומרת את זה

מירב בן ארי:  אבל אמרתי זה רק אחרי שנה וחצי שלי כיו"ר ועדה, כי בפגישה הראשונה שלי איתם אמרתי להם: "איפה הייתם, מה עשיתם"

מירב בן ארי:  אבל בסוף, אחרי שנה וחצי בתפקיד, אחרי שהסתובבתי – בואו נדבר

מירב בן ארי:  תדברו על safe city של עכו ולוד

מירב בן ארי:  תדברו על דברים שבהם הבנתם שהדבר הכי חשוב זה האוכלוסייה האזרחית

מירב בן ארי:       אתה מדבר על דוברות ועל ניטור ברשת? איך העבודה שלכם עם טיקטוק? מי שהוציא את אותם האלימים לרחובות זה לא היה מסגד

מירב בן ארי:  מי שהוציא אותם לרחוב זה הרשת בטיקטוק

מירב בן ארי:  אנחנו הבאנו לפה את הטיקטוק הבין-לאומי - - -     

וליד אל-הואשלה: מירב, המסגדים לא מסיתים

מירב בן ארי: גם במסגדים הייתה הסתה

וליד אל-הואשלה: לא, לא, לא

מירב בן ארי: עזוב, ואליד, איתך אין לי ויכוח

צבי ידידיה סוכות: יוסף אלבאז מלוד - - -      

וליד אל-הואשלה: - - -     

מירב בן ארי: אותו אלבאז שהוזכר כאן, שישב בלוד, הוא מסית

מירב בן ארי:  לא כולם

מירב בן ארי:  אבל הוא – מסית

מירב בן ארי:  והעבודה מול טיקטוק היא דרמטית למבצע הבא, כי אם אתה תוכל לטרפד סרטונים לפני שיוצאים – זה משמעותי

מירב בן ארי:       אני רוצה להגיד לכם שהסקירה הייתה מרתקת וחשובה, אבל מאוד מאוד חשוב הצד האזרחי

מירב בן ארי:  יש כאן שכנים שקמו בבוקר ושרפו את הבית של השכן

מירב בן ארי:  אני הייתי בעכו, הסתובבתי בצימרים, ב-"האפנדי" ששם איבדנו את מלח הארץ הר-אבן

מירב בן ארי:  הסתובבתי, והסתובבתי, והסתובבתי

מירב בן ארי:  ואז ראיתי צימר שרוף

מירב בן ארי:  ועוד צימר שרוף

מירב בן ארי:  ועוד צימר שרוף

מירב בן ארי:  ואז ראיתי צימר למטה שהוא לא שרוף, ושיש לו עוד קומה

מירב בן ארי:  ושאלתי: "תגיד, איך זה שהצימר הזה שרד? הרי שרפו את החאן שלוש פעמים

מירב בן ארי:  שרפו וחזרו עוד פעם

מירב בן ארי:  שרפו וחזרו עוד פעם, כדי לוודא שלא נשאר כלום"

מירב בן ארי:  אז הוא אמר לי: "כי למעלה גרה גברת ערבייה, אז הם פחדו שאם הם ישרפו את הצימר למטה היא חס וחלילה תמות"

מירב בן ארי:  אז האירוע הוא אירוע אזרחי, וזה היה לי מאוד מאוד חסר, כי גם עשיתם דברים

מירב בן ארי:  מאוד מאוד חשוב לבוא ולדבר על זה

מירב בן ארי:       "שומר החומות" זה בנפשי

מירב בן ארי:  באמת

מירב בן ארי:  הייתי אצל פרץ עמר, מפקד המחוז, ביום חמישי, שנתיים אחרי "שומר החומות", ושאלתי אותו: "אתה ערוך ל-"שומר החומות" הבא?" כי הרי ב-"שומר החומות" בכביש 25 תלשו עמודי חשמל

מירב בן ארי:  לא היה כדבר הזה

מירב בן ארי:  מי תולש עמוד חשמל? הרי בן אדם לא יכול להוריד את זה

מירב בן ארי:       אבל חשוב מאוד מאוד – ואת זה אני אגיד בשבילכם כי הסתובבתי ברגליי עם כולם – להיות עם הפנים קדימה, לשפר את הטכנולוגיה, למנוע את סרטוני ההסתה

מירב בן ארי:  אבל גם להיות כל הזמן בקשר עם האוכלוסייה האזרחית, שבסוף היא זו ששילמה את המחיר

מירב בן ארי:  לקרוא כתבה לפני שבועיים על אותו בחור שעדיין נמצא בשיקום – שבאמת, הלב יוצא אליו – ולהבין שזה האירוע

מירב בן ארי:  את יודעת למה, סיגל? כי בסוף אתם לא הצבא

מירב בן ארי:  האוכלוסייה רואה אתכם – את השוטרים

מירב בן ארי:      אני אגיד משפט אחרון, וזה הכי דרמטי בעיניי: אם לא יהיה שכר לשוטרים בשנה הזאת – הזאת – לא  יהיו שוטרים

מירב בן ארי:  אני פגשתי לפני שבועיים שוטרת מדהימה מבילוש, שאמרה לי: "מירב, אני על הקצה"

מירב בן ארי:  ואמרתי לה – אני, שזה לא הממשלה שלי, ואתם יודעים מה דעתי על השר הזה, ואני לא אכנס לזה עכשיו כי אין לי זמן - - -      

מיקי לוי: למה?     

מירב בן ארי: עזוב, אין לנו זמן

מירב בן ארי:  יש פה הרבה חברי כנסת שרוצים לדבר

מירב בן ארי:  חוץ מזה, כל מי שעוקב אחריי יודע מה אני חושבת

מירב בן ארי:  לא מסובך

מירב בן ארי:      אמרתי לשוטרת הזאת: "תישארי, אל תלכי

מירב בן ארי:  תאמיני לי, זה ישתפר השנה"

מירב בן ארי:  ואני אומרת לכם – ולדעתי סיגל אמרה את זה גם בכנס הרצליה – אם השנה אין עליית שכר אנחנו יכולים לקפל, כי שוטר לא יכול להמשיך לקבל 7,000 ש"ח ולהתמודד עם כאלה מאורעות, או סתם לבצע 13 משימות במקביל

מירב בן ארי:  ותודה למבקר המדינה על הדוח החשוב הזה

מירב בן ארי:      זהו, אני מתנצלת, יש לי הרבה מה להגיד, אבל ניסיתי להתכנס לנקודות החשובות

מירב בן ארי:  תודה על הדיון, תודה למפכ"ל שבאת, ולמיקי שהתעקש שתבוא

מירב בן ארי:  באמת

מירב בן ארי:  היו כאן שלושה דיונים

מירב בן ארי:  אני יודעת שלוועדה שלי באת תמיד

מיקי לוי: הוא לא אשם שהוא לא בא

מירב בן ארי: הוא לא אשם

מירב בן ארי:  אני אמרתי לו תודה

מירב בן ארי:  אני יודעת שהוא לא אשם, תאמין לי 

מיקי לוי: חבר הכנסת צבי סוכות

מיקי לוי:  אם לחברי הכנסת יש זמן אני רוצה לתת אחר כך לראש עיריית לוד כמה דקות

מיקי לוי:  אז בבקשה, חבר הכנסת סוכות

צבי ידידיה סוכות: 	 תודה רבה

צבי ידידיה סוכות:  קודם כול אני חייב לומר שאני די המום

צבי ידידיה סוכות:  אני חשבתי שאנחנו נגיע לכאן ונשמע שהמשטרה פחות או יותר ערוכה לדבר הזה

צבי ידידיה סוכות:  יש לי הרבה כבוד למשטרה ולמפכ"ל

צבי ידידיה סוכות:  לפחות ממה שהם אמרו כאן, וגם ממה שאני שומע מהשטח, המצב בשטח השתפר מאוד מאז "שומר החומות"

צבי ידידיה סוכות:  ועדיין, אני יוצא מכאן מודאג

צבי ידידיה סוכות:  תראו, יש כמה עניינים שאני לא שמעתי לגביהם התייחסות כאן, ואני כן הייתי שמח לשמוע

צבי ידידיה סוכות:  לפי מה שאנחנו מבינים כאן, נכון לעכשיו, כנראה, כמו שאמרה ראש אג"מ, אם אנחנו נגיע למערכה הבאה – לא נגיע אליה מספיק מוכנים

צבי ידידיה סוכות:       אני רוצה לדבר על זה שבסבב הקודם היו ארגונים מסודרים כמו ועדת המעקב, ועדות העם, אתרי אינטרנט כמו אל-ג'רמק, שהם פרסמו את כל המוקדים של הפרעות

צבי ידידיה סוכות:  בסוף, עם כל חוסר היכולת להתמודד עם הקצה, אחרי שכבר יש את הפרת הסדר ואז אתם צריכים את כל השוטרים, את כל האמצעים ואת כל הדברים שדוברו כאן, אני לפחות לא מכיר שנעשה מספיק באיתור של האנשים

צבי ידידיה סוכות:  ואני מניח שאין כל כך הרבה אנשים שמארגנים את הפרות הסדר האלה

צבי ידידיה סוכות:  בכל מקום שיש תהלוכה, בסוף יש מישהו שמארגן אותה, היא לא ספונטנית

צבי ידידיה סוכות:  האנשים האלה עדיין פעילים, אתר האינטרנט הזה עדיין קיים והוא עדיין מפרסם הפגנות

צבי ידידיה סוכות:  ועדות העם שפרסמו בזמנו את ההפגנות של "שומרי החומות", עדיין פעילות בערים המעורבות

צבי ידידיה סוכות:  אז אני אשמח לשמוע התייחסות שלכם לעניין הזה

צבי ידידיה סוכות:       הדבר השני הוא פיגועי ירי שהיו בלוד

צבי ידידיה סוכות:  לפחות למיטב ידיעתי הם טרם פוענחו

צבי ידידיה סוכות:  אני לא יודע אם זה חונה אצלכם או אצל השב"כ או אצל מישהו אחר, אבל בעיניי זה משהו שאי-אפשר להשלים איתו

צבי ידידיה סוכות:  היו ארבעה פצועים מירי בארבעה פיגועים שונים

צבי ידידיה סוכות:  זה לפחות ממה שאני מכיר, ויכול להיות שאני טועה

יעקב שמאי: תוכל לחדד אחר כך? כי אני לא מכיר מקרה של ירי בלוד שלא פוענח

דרור אסרף: גם אני לא

צבי ידידיה סוכות: אוקיי

צבי ידידיה סוכות:  אם זה לא נכון – זה לא נכון

צבי ידידיה סוכות:  זה מה שנמסר לי - - -      

מיקי לוי: אומר לך המפכ"ל וראש חטיבת המודיעין שפענחו הכול

מירב בן ארי: אגב, יש גם דיון בשבוע הבא על זה, אם אתה רוצה

מירב בן ארי:  בבט"ל

צבי ידידיה סוכות: אוקיי, אז אני אעדכן את הארגון שמתעסק עם זה

צבי ידידיה סוכות:  תודה

דרור אסרף: בזה הפיענוח מאוד גבוה

צבי ידידיה סוכות: תודה רבה

צבי ידידיה סוכות:  ודבר אחרון, וזה מתוך הרבה כבוד למפכ"ל, גם ברמה האישית

צבי ידידיה סוכות:  אני חושב שיש לנו משהו שקרה אז, בהתבטאות ההיא "טרוריסטים משני הצדדים"

צבי ידידיה סוכות:  החברים שלי שהיו בלוד באותה תקופה ומצאו את עצמם מול הפרעות האלה, אני חושב שהם נפגעו מהדבר הזה והרגישו שההתייחסות - - -      

יעקב שמאי: אני לא אמרתי "טרוריסטים משני הצדדים"

יעקב שמאי:  אני אמרתי שמי שעושה לינץ' – הוא טרוריסט

צבי ידידיה סוכות: נכון

צבי ידידיה סוכות:  אבל האווירה שיצאה מהאמירה הזו הייתה מכלילה

צבי ידידיה סוכות:  אם אתה אומר שזה לא מה שאמרת – אני אשמח לשמוע את זה

אלעזר שטרן: הוא אמר לך

מירב בן ארי: זה לא מה שהוא אמר - - -      

מיקי לוי: מישהו שפתח לשכה במקום מסוים – גם כן גרם לאיזושהי תבערה כוללת בעניין הזה

מיקי לוי:  אז אני לא רוצה להיכנס להיבטים הפוליטיים, אני משתדל להתעסק בנושאים מבצעיים

מירב בן ארי: אני אגיד לך: הוא לא אמר את זה

צבי ידידיה סוכות: שנייה

צבי ידידיה סוכות:  היושב-ראש, כשהייתה הסיטואציה בלוד – לאנשים לא ענו לטלפון, והם היו שם בסיטואציה מאוד קשה

צבי ידידיה סוכות:  שוב, יש לי הרבה כבוד למפכ"ל מהרבה סיטואציות בחיים, אנחנו מכירים עוד מהתקופה שהוא היה מפקד מרחב שומרון

צבי ידידיה סוכות:  לגבי האירוע הזה באופן ספציפי, אם הובנת לא נכון – אני אשמח, גם בשביל אנשים ששמעו את זה אז

קריאה: דברים קרו לא רק בלוד

יעקב שמאי:  אני אגיד בצורה ברורה

צבי ידידיה סוכות: אז אני שמח מאוד לשמוע

צבי ידידיה סוכות:  תודה רבה

מיקי לוי: אפשר להעלות בבקשה את ראש עיריית לוד?      

יאיר רביבו: שלום לכולם

יאיר רביבו:  אדוני היושב-ראש, אדוני המפכ"ל, ראשית – סליחה שאני לא משתתף בדיון

יאיר רביבו:  פשוט הדיון הזה נדחה חמש-שש פעמים והיום יש לי ישיבת מועצה, ולכן לא יכולתי להגיע

יאיר רביבו:  אבל אני באמת מברך על הדיון, אני חושב שהדיון הזה הוא חשוב מאוד

יאיר רביבו:      העיר לוד מתמודדת שנים רבות עם בעיות של משילות, שמעיבות על חיי היום-יום וזורעות פחד

יאיר רביבו:  אני שמעתי את דבריו של אחי הבכור, והוא דיבר מדם ליבו כי הוא באמת חווה יחד איתי את הבעיות שיש לנו כאן בעיר

יאיר רביבו:  אני בהחלט רוצה להתייחס לאותו מכתב שאחי ציין, לא חלילה בשביל להקניט מישהו, ולא חלילה בשביל להתגאות, אלא כדי שנלמד להבא

יאיר רביבו:  בסופו של דבר האדם הקשוב ביותר, איש המודיעין מספר אחת שיש היום בכל יישוב – זה ראש העיר

יאיר רביבו:  אני יודע הרבה יותר מהמשטרה מה קורה בעיר בכל רגע נתון, כי בכל רגע נתון אני מקבל אלפי הודעות ווטסאפ ואני יודע מה קורה

יאיר רביבו:  ולא בכדי

יאיר רביבו:  המכתב הזה נכתב ב-18 באפריל, 21 יום לפני פרוץ "שומר החומות", ואני חושב שאף אחד מכם – כולל הדוח עצמו, שמתחיל רק עמוק בתוך מאי – לא חשב אז שב-18 באפריל הולך לקרות משהו

יאיר רביבו:  אבל אני חשבתי שכן

יאיר רביבו:  למה? כי אני הבנתי

יאיר רביבו:  ראיתי את הטיקטוקים, ראיתי את האווירה, ראיתי איך התחיל הרמדאן חמישה-שישה ימים קודם לכן, והבנתי שמשהו נורא הולך לקרות

יאיר רביבו:  אגב, הצטערתי שהמכתב שלי לא נכנס לדוח המבקר, למרות שאני העברתי להם אותו

יאיר רביבו:      אני רוצה לומר שניים-שלושה ציטוטים

יאיר רביבו:  זה מכתב שהופנה לכל ראשי המדינה, גם לדרג הביטחוני, לכל הדרג המדיני, וגם לראש השב"כ

יאיר רביבו:  הרגשתי שלא כולם מבינים את גודל האירוע, ולפעמים נוטים קצת להגיד שהרביבו הזה הוא מגזים ורואה שחורות

יאיר רביבו:  אני כותב פה: "יש בלוד משטרה מצוינת, אולם המשימות בלוד גדולות על תחנה מקומית

יאיר רביבו:  משטרת לוד לבדה לא תוכל להתמודד עם התופעה הזאת

יאיר רביבו:  העיר לוד שונה מכל ערי ישראל, שכן, היא העיר היחידה בישראל שכל שכונותיה מעורבות

יאיר רביבו:  תושבי לוד חווים מדי יום אירועים קשים

יאיר רביבו:  בלוד קיימת אווירת פחד, אווירת טרור, מערב פרוע, המצביע על ריבוי אמל"ח, כלי נשק בלתי-חוקיים"

יאיר רביבו:  אני מדלג

יאיר רביבו:  "העיר לוד על סף פיצוץ" – ככה אני רושם 21 ימים לפני "שומר החומות"

יאיר רביבו:  אני כותב ככה: "ולכן אני דורש כינוס בהול של הקבינט הביטחוני, יציאה למבצע "חומת מגן 2" לאיסוף הנשק הלא-חוקי, ביצוע מעצרים נרחבים, חילוט כסף ונכסים של העבריינים

יאיר רביבו:  אנחנו דורשים הצבת 1,000 לוחמי מג"ב, כולל גיוס מילואים"

יאיר רביבו:  צחקו עליי ואמרו לי: "על מה אתה מדבר? איזה 1000 לוחמי מג"ב?" – בסוף זה הגיע

יאיר רביבו:  ואז אני כותב בסוף: "אם לא יוכרז בקבינט על מבצע כאמור, נשבית את העיר תוך 30 יום"

יאיר רביבו:  לצערי זאת נבואה שהגשימה את עצמה, כי 30 יום אחרי, ב-18 במאי, העיר הייתה סגורה ומסוגרת

יאיר רביבו:      אני יכול להגיד שמאז המשטרה שאנחנו רואים היום – היא לא אותה משטרה

יאיר רביבו:  המשטרה היום הרבה יותר טובה, הרבה יותר חותרת למגע, הרבה יותר מבינה קלה כחמורה, והיא זמינה יותר

יאיר רביבו:  ואני רוצה לפרגן למפכ"ל על השינוי הגדול שנעשה במשטרה בשנתיים האלה

יאיר רביבו:  יחד עם זאת, המשטרה היום יותר רזה משהייתה אז

יאיר רביבו:  דיברתם פה על השוטרים בלוד

יאיר רביבו:  העיר לוד גדלה ב-10,000 תושבים

יאיר רביבו:  אגב, זה דבר מפתיע ומדהים, כי בימים הראשונים אחרי "שומר החומות" הייתה פה אווירה שלילית, אנשים פשוט עזבו וחלקם לא חזרו

יאיר רביבו:  אבל מאז התאוששנו, ברוך ה', יש פה שיווקים גדולים, הסכם גג גדול, והעיר גדלה ב-10,000 תושבים

יאיר רביבו:  אבל היא קטנה ב-56 שוטרים

יאיר רביבו:  למרות המאמצים הגדולים של המשטרה להביא לפה מפקדה משימתית, זה לא אותו דבר

יאיר רביבו:  אין דין שוטר שנמצא קבוע במשטרה לשוטר שמגיע למשימה של שבועיים-שלושה או אפילו לחודש-חודשיים

יאיר רביבו:  זה לא אותו דבר

יאיר רביבו:       ולכן אנחנו צריכים למצוא פה פתרון – עד שיוקם, עד שיתגברו

יאיר רביבו:  צריך לתגבר את השוטרים בלוד

יאיר רביבו:  למשטרה בלוד חסר שליש מכוח האדם, וזאת עיר עם האתגרים הגדולים ביותר

יאיר רביבו:  לא בכדי ביקשתי לשלב גם את השב"כ, ואמר את זה פה גם אחי: התפר בין הפלילי ללאומני הוא דק מאוד

יאיר רביבו:  לצערי, מאז אותו "שומר החומות" ההתחמשות של החברה הערבית היא בקצב עלייה גדול ומדאיג מאוד, כולל נשקים אוטומטיים

יאיר רביבו:  שומעים את הצרורות פה מדי ערב

יאיר רביבו:  זה אומר ש-"שומר החומות" הבא, אם חלילה הוא יפרוץ, כבר לא יהיה ברמה של ירי פה וירי שם

יאיר רביבו:  זה יהיה הרבה יותר, כי כמעט בכל בית יש נשק

יאיר רביבו:      אנחנו מבקשים מהכנסת להוביל את החקיקה לגבי עונשי מינימום, את איסוף הנשק הלא-חוקי

יאיר רביבו:  אני מצפה, עד שתתוגבר המשטרה, לקבל החלטה ששוטרים שמשרתים במשטרת לוד יקבלו תמריץ, בדומה לתמריץ שיש לשוטרים בירושלים, כי השירות בעיר מעורבת הוא שונה מביישוב שהוא כולו יהודי או כולו ערבי

יאיר רביבו:  בעיר מעורבת רמת החיכוך היא גדולה, רמת הנפיצות גדולה, וכל שבוע מעדכן אותי מפקד התחנה המצוין שלנו שיש עוד ועוד שוטרים שעוזבים

יאיר רביבו:  אז יש דברים שצריך לעשות מייד

יאיר רביבו:       לגבי בניית התחנה, המפכ"ל בישר לי שהיא סוף סוף תתוקצב, כי אנחנו כבר סיימנו את הליכי התכנון והרישוי

יאיר רביבו:  אנחנו מצפים שכבר השנה תהיה תחנת משטרה ראויה, ולא אוסף של קרוואנים, שלא מכבד את השוטרים ולא מייצר הרתעה לעבריינים

יאיר רביבו:       אני לא רוצה להאריך

יאיר רביבו:  הדיון הזה הוא באמת חשוב

יאיר רביבו:  חשוב שנלמד מה היה בלוד, עיר שהיא באמת עיר טובה, עיר חשובה, אבל רמת הנפיצות והחיכוך בה הן יום-יומיות

יאיר רביבו:  תודה רבה לכם על ההקשבה, ובעזרת ה' שלא נדע עוד אירועים כאלה

מיקי לוי: 	 תודה רבה, ראש העיר

מיקי לוי:  חבר הכנסת שטרן, בבקשה

אלעזר שטרן: 	 טוב, כמה דברים

אלעזר שטרן:  גם אני חושב שמה שעובר פה כחוט השני זה ההתקדמות של המשטרה, כמו שאמר ראש עיריית לוד וכמו ששמענו

אלעזר שטרן:  למרות שהתכנסנו לשם הדוח היסודי של מבקר המדינה, אני חושב שצריך להזכיר שהטיפול הוא לא רק משטרתי

אלעזר שטרן:  אסור לנו לחשוב לרגע שאם המשטרה תהיה עוד יותר טובה, ואם יתממש כל מה שדובר כאן, אז פתרנו את הבעיה

אלעזר שטרן:  לא פתרנו את הבעיה, אלא אולי גלגלנו אותה קדימה

אלעזר שטרן:  אבל אם ההתמודדות לא תהיה חובקת תחומים ודיסציפלינות של משרדי הפנים, חינוך, רווחה, כל מה שיש סביב הנושא הזה של הערים המעורבות, אז אנחנו עשינו דרך אבל לא פתרנו את הבעיה

אלעזר שטרן:       אני לא רוצה לחזור על כל מה שנאמר בדוח

אלעזר שטרן:  אני שמח שהמשטרה אומרת שלפחות מבחינת האמצעים – יש להם אותם

אלעזר שטרן:  זה לא היה - - -     

מיקי לוי: זה לא מושלם

סיגלית בר צבי: אין לנו

מיקי לוי: אמר המפכ"ל שהוא צריך תקציב

מיקי לוי:  אבל תכף אני אתייחס

אלעזר שטרן: אוקיי

מיקי לוי: עוד לא ראינו את זה

מיקי לוי: כשהוא יראה את המיליארד שקל – אז הוא יגיד

חמד עמאר: אני ישבתי באוצר, אני יודע מה זה תשעה מיליארד שקל

מיקי לוי: בסדר

מיקי לוי:  הוא לא יכול להגיד

מיקי לוי:  אני מגיב

חמד עמאר: תשעה מיליארד שקל תוספת

מיקי לוי: יש את זה בתקציב המדינה?     

חמד עמאר: - - -     

אלעזר שטרן: אני חושב שזה חשוב, מה שאמרת

אלעזר שטרן:  אני חושב שהדילמות שעלו כאן, שמוטלות לפתחנו, זה סוג של התנגשויות של הערכים שאין מה לעשות

אלעזר שטרן:  זאת אומרת, בין הרגישות לחופש הפרט, לזכויות האזרח, נקרא לדברים החשובים האלה איך שרוצים – לבין חיי אדם בצד השני

אלעזר שטרן:  כשבסוף הדברים האלה עולים לנו בחיי אדם, אני לא בטוח שאנחנו בנקודת האיזון הנכונה

אלעזר שטרן:  אנחנו, בכל המערכות הביטחוניות שלנו לאורך שנים, כשטעינו במשקל שאנחנו נתנו לחלק מהערכים על חשבון הערך של חיי אדם – אנחנו שילמנו מחיר

אלעזר שטרן:       ולכן, צריך להגיד את האמת, הוועדה לביקורת המדינה היא אחרי שמשהו לא נעשה כמו שצריך

אלעזר שטרן:  חבר הכנסת סוכות, הנציג היחיד של הקואליציה פה, אם מלכתחילה ועדת החוקה הייתה מקדישה את הזמן שהקדישה למהפכה הזאת, ואם היה קצת זמן לנשום מהדברים החשובים מאוד האלה - - -     

צבי ידידיה סוכות: אני מזכיר שאנחנו הממשלה הראשונה שהעבירה מיליארדים למשטרה

אלעזר שטרן: סליחה, תן לי להגיד לך, כמי שבילה שם ימים ולילות

אלעזר שטרן:  להקדיש חלק קטן מהזמן לדברים האלה, שבקצה שלהם ממש יש חיי אדם

אלעזר שטרן:  וגם בוועדות אחרות – כמו שכבר נאמר פה על שכר השוטרים, וזה לא יעזור לנו כמה תקנים אנחנו נפתח אם אנחנו לא נדע למשוך כוח אדם טוב למשטרת ישראל

אלעזר שטרן:  ואני יודע שיש כוח אדם שבא, אבל אני גם יודע שיש דלתא מסוימת, מה שנקרא, בין ציונות לבין תנאים חומריים

אלעזר שטרן:  כשהדלתא הזאת גדולה מדי, כל הציונות שבעולם, כל החשיבות שבעולם, הן לא יגשרו ויאפשרו לאנשים הטובים לבוא למקומות שאנחנו כמדינה רוצים אותם

אלעזר שטרן:  ולכן גם בזה המערכות האחרות – לא רק אלה שמקצות, אלא גם אלה שמאשרות את התנאים האלה – צריכות לעבוד יותר מהר

אלעזר שטרן:       הזמן של כולנו פה הוא יקר

אלעזר שטרן:  אתם עושים עבודה חשובה, אני אומר את זה למפכ"ל

אלעזר שטרן:  אנחנו שומעים ורואים, אנחנו לא מסתערים על סוגים שונים של התבטאויות

אלעזר שטרן:  כמו שציינת, הכי קל זה לשים את לובשי המדים בוועדות ולירות עליהם

מיקי לוי: חופשי

אלעזר שטרן: זה קורה לנו פה כחלק מתרבות עצובה, בעיניי לפחות

אלעזר שטרן:  דרך אגב, אנחנו פה גם בשביל להגן על לובשי המדים

אלעזר שטרן:  לא רק בגלל שלבשנו מדים, אלא בגלל שאנחנו מבינים שזה הכי קל ללכת על אלה שמוגבלים בלדבר

אלעזר שטרן:  לא נגיד שהם לא יכולים לדבר, אבל מוגבלים בלדבר

אלעזר שטרן:      ואני גם שמח שאתם מזהים ומטפלים באתגרים הלא-פתורים

אלעזר שטרן:  הצלחתכם הצלחתנו

אלעזר שטרן:       עוד משפט אחד

אלעזר שטרן:  אני מציע לכולנו לגבי ההכללות האלה שלעיתים נשמעות על החברה הערבית, או אפילו על עצם המעורבות בערים כיוצרת בעיה – לשים הערת אזהרה, כי בתוך כל הגופים האלה ובתוך כל האוכלוסיות, משני הצדדים, ישנם גם אנשים טובים מאוד, ציוניים מאוד, שמחפשים את השקט לא פחות מאיתנו

אלעזר שטרן:  תודה

מיקי לוי: 	חד משמעית

מיקי לוי:  תודה רבה

מיקי לוי:  חבר הכנסת אלהואשלה, בבקשה

וליד אל-הואשלה: 	 שלום לכולם

וליד אל-הואשלה:  אני רוצה להגיד בקצרה שאנחנו, מנהיגות החברה הערבית, כל הזמן דרשנו לאסוף את הנשק הזה

וליד אל-הואשלה:  במשך שנים אנחנו דורשים וזועקים לאסוף את זה – כי הנשק הזה שמסתובב בחברה הערבית פוגע קודם כול בנו

וליד אל-הואשלה:       הדוח של מבקר המדינה שם דגש על נושא הביטחון המבצעי של המשטרה

וליד אל-הואשלה:  אני רוצה שאנחנו נשים לב גם לדברים אחרים – לנושא החברתי, לנושא הכלכלי בערים המעורבות, כי הדוח של המכון הישראלי לדמוקרטיה מצביע גם על הכשלים בנושאים האלה

וליד אל-הואשלה:  יש פערים עצומים גם בנושא השכר הממוצע בערים המעורבות: אזרחי יהודי מקבל בממוצע 15,000 שקל לעומת 8,000 שקל שמקבל אזרח ערבי

וליד אל-הואשלה:      לפני שבועיים היה כאן דיון בראשותו של מכובדי מיקי לוי, על צעירים חסרי מעש בחברה הערבית, שמכל שלושה אחד לא עובד ולא לומד

מיקי לוי: ואז זה הופך להיות בעיה שלך

וליד אל-הואשלה:  כן

מיקי לוי: מנסים לפתור את זה

וליד אל-הואשלה: ולכן אני חושב שכל המשרדים הממשלתיים, כל הגורמים הרלוונטיים, צריכים לשים דגש על הנושא הזה

וליד אל-הואשלה:  אנחנו רוצים לחיות בערים וביישובים שקטים

וליד אל-הואשלה:  הנשק הזה לא משרת אף אחד

וליד אל-הואשלה:  אנחנו מבקשים ואומרים בריש גלי: צריך לאסוף את הנשק הזה

וליד אל-הואשלה:  נקודה

וליד אל-הואשלה:  תודה

מיקי לוי: תודה רבה

מיקי לוי:  חבר הכנסת חמד עמאר, בבקשה

חמד עמאר: צוהריים טובים לכולם

חמד עמאר:  קודם כול, אני שמח שהתעקשת שהמפכ"ל יגיע

חמד עמאר:  אני זוכר שדיברנו על זה במליאה, ואני שמח לפגוש את המפכ"ל בוועדה

חמד עמאר:      אני רוצה להגיד לכם ש-"שומר החומות" זה אפס לעומת מה שיהיה בעתיד

חמד עמאר:  אנחנו צריכים לראות את הדברים בצורה ברורה

חמד עמאר:  אם היום צעיר ערבי לוקח נשק ויכול לרצוח את מי שהוא רוצה, ויודע שהסיכוי שהוא ייתפס זה אפס, אז ב-"שומר החומות" הבא זה יהיה נגד המשטרה, נגד שומרי החוק

חמד עמאר:       אני אומר לכם דברים מאוד קשים, אבל זה מה שיהיה ב-"שומר החומות" הבא

חמד עמאר:  אני שמעתי ממפקד מג"ב שאנחנו דוחים את האירוע הבא

חמד עמאר:  זה אומר שיהיה האירוע הבא, ואנחנו יודעים שיהיה האירוע הבא

חמד עמאר:  ואני שומע את איש המודיעין, שאומר: מבחינה מודיעינית יש לנו שליטה היום ברכזים שלנו

חמד עמאר:  אם יש לך שליטה ברכזים שלך, איך אתה לא מצליח לתפוס את אותם רוצחים, את אותם יורים, את אותם צעירים שמטילים אימה במגזר הערבי? כולם יפנו את הנשק נגדנו בסופו של דבר

חמד עמאר:       אני הייתי שר וישבתי בוועדת השרים למיגור האלימות

חמד עמאר:  נפגשתי עם המפכ"ל כמעט כל חודש בנושא הזה

חמד עמאר:  אני יודע כמה נשק מסתובב היום במגזר הערבי

חמד עמאר:  עכשיו משתמשים בנשק הזה בשביל לקבל כסף, דמי חסות, בשביל להפחיד

חמד עמאר:  אבל אף אחד לא מבטיח כאן שהנשק הזה לא יופנה כלפינו בעתיד, ויירו על השוטרים, יירו על המג"בניקים, יפחידו את השוטרים ואת המג"בניקים, ולא רק את האזרח הפשוט

חמד עמאר:       אני אמרתי בצחוק לגבי התשעה מיליארד שקל

חמד עמאר:  שמעתי גם את ראש אג"מ שאמרה שחסרים 8,000 שוטרים, 4,000 מילואים

חמד עמאר:  זה מספרים שלא נתפסים

חמד עמאר:  או שזה הכיסוי שלכם לפעם הבאה או שזאת האמת

חמד עמאר:  אבל אני אומר לכם: זאת האמת

חמד עמאר:  אני יודע שזאת האמת

חמד עמאר:  אני עברתי על התקציב שלכם, ומה שמופיע בו זה רק הטייס האוטומטי

חמד עמאר:  לא הייתה לכם שום תוספת

חמד עמאר:  אדוני היושב-ראש, אם תהית וחשבת שיש תוספת שם – לא הייתה תוספת שם

מיקי לוי: לא תהיתי

מיקי לוי:  מעל הדוכן אמרתי את זה

חמד עמאר: בתוספת התקציבית היה להם רק הטייס האוטומטי

חמד עמאר:      מי שאחראי על המשטרה זה המפכ"ל, לא השר

חמד עמאר:  השר מתווה מדיניות

חמד עמאר:  אבל האחריות היא של המפכ"ל

חמד עמאר:  המפכ"ל צריך להילחם בשביל התקציב הזה

מיקי לוי: אנחנו נילחם

חמד עמאר: גם אנחנו נהיה איתו

חמד עמאר:  אני כל פעם מעלה את הנושא הזה בוועדת הכספים

חמד עמאר:  אנחנו נילחם בשבילכם

חמד עמאר:  אבל גם אתם צריכים להגיד את זה בצורה ברורה

חמד עמאר:  לא יכול להיות שאזרחי ישראל יחשבו שקיבלתם תשעה מיליארד שקל, ובעצם לא קיבלתם - - -     

מיקי לוי: זה כבר ירד

מיקי לוי:  אין

חמד עמאר: אני אומר לך – זה לא יכול להיות

חמד עמאר:  כי אחרת, עם תקציב כזה שיש לכם, ועם המחסור שיש לכם, "שומר החומות" הבא יהיה צרה צרורה בשביל כולנו

חמד עמאר:  אני רוצה את השוטרים הכי טובים במשטרה

חמד עמאר:  אני רוצה שהצעירים הכי טובים ילכו למשטרה

חמד עמאר:       משפט אחרון, ואני נוגע רק בנושא של שכר השוטרים: בסוף השבוע יצא לי לשבת עם קצין צעיר

חמד עמאר:  הוא אמר לי: "תשמע, אני הולך לעזוב את המשטרה"

חמד עמאר:  ואני שואל אותו: "למה?"

חמד עמאר:  הוא אומר לי: "המשכנתה שלי עלתה ב-1,800 שקל, יש לי שני ילדים, ועם השכר שאני מקבל אני לא יכול לכסות את המשכנתה ולתת חינוך טוב לילדים שלי

חמד עמאר:  אני עובד ואשתי עובדת, וזה לא מספיק לנו"

חמד עמאר:      לכן אנחנו כאן בכנסת צריכים לדאוג לאותם צעירים טובים שיש לנו במשטרה

חמד עמאר:  תודה לכם

מיקי לוי: תודה רבה

מיקי לוי:  קצין הביטחון של עכו, בבקשה

מיקי לוי:  שתי דקות

יחיאל מקיאס: אני איש משטרה לשעבר

יחיאל מקיאס:  בערב הראשון של האירועים עצמם הסתובבתי, הייתי בתוך ההפגנה, והייתי בתוך עכו העתיקה

יחיאל מקיאס:  ראיתי את האירועים בעיניים שלי, כולל אחד מסיירי הביטחון שלי שבוצע בו לינץ', שעד היום הוא לא חזר לעבודה ומקבל טיפולים

יחיאל מקיאס:       אני תכף אגע בקטע של המשטרה, כי זה חשוב, אבל עוד לפני: הבעיות של כל הסיפור הזה זה לא רק המשטרה

יחיאל מקיאס:  זה חינוך, זו אכיפה של הרשות

יחיאל מקיאס:  ובסוף, כשאני מגיע למפקד התחנה בעכו העתיקה, הוקמה שם תחנה עם 18 שוטרים, עם ריינג'רים, שעובדים שם 24 שעות ביממה

יחיאל מקיאס:  לפני כן התחנה בעכו העתיקה הייתה נסגרת, כי היו שם רק שני מש"קים

יחיאל מקיאס:        מעבר לזה, הפעילות שמבוצעת כדי להחזיר את המשילות – זה לטפל בכל אותם בעלי סירות, לטפל בכל האנשים שמשתלטים על השטחים המשותפים, לבצע הריסה של תחנות סמים ענקיות כמו אבו עייש, ועוד ועוד ועוד פעילויות שהמשטרה עושה ביחד עם הרשות

יחיאל מקיאס:  יש לנו ראש העיר שהוא ליכודניק והסגן שלו שייך לתנועה האסלאמית, ובסוף כולם עובדים ביחד

יחיאל מקיאס:  וזה כל העניין

יחיאל מקיאס:       אני נולדתי וגדלתי בעכו, ואחרי השירות במשטרה חזרתי לעבוד בעכו כחלק משליחות

יחיאל מקיאס:  ואני אומר את זה בצורה הכי פשוטה שבעולם: אני ראיתי את אותו לילה

יחיאל מקיאס:  באותו לילה אותם שוטרים התעסקו רק בלחלץ את אותם אנשים מתוך המסעדות

יחיאל מקיאס:  הם לא יכלו לעשות את זה – לא בגלל שהם לא רצו לעשות את זה, אלא בגלל שלא היה מי שיעשה את זה

יחיאל מקיאס:       השת"פ היום הוא מעולה, גם של המשטרה, גם של הכיבוי, גם של מד"א וגם של הרשות

יחיאל מקיאס:  רשות שבסוף לא לוקחת אחריות וכל הזמן מתעסקת עם המשטרה – עושה טעות

יחיאל מקיאס:       ואני אגיד משהו בנימה אישית

יחיאל מקיאס:  הייתי 29 שנים במשטרה

יחיאל מקיאס:  הארגון הזה כל כך חשוב לי

יחיאל מקיאס:  המפכ"ל היה המדריך שלי, ויצא לי לעבוד עם חלק גדול מהקצינים שנמצאים פה

יחיאל מקיאס:  כל החברים שלי הם במשטרה, ואני ביום-יום מדבר עם הרבה שוטרים

יחיאל מקיאס:  תראו, פעם במחוז הצפוני שוטרים לא עזבו

יחיאל מקיאס:  מי שמכיר יודע שתמיד הייתה בעיה בירושלים ובתל אביב

יחיאל מקיאס:  במחוז הצפוני שוטרים לא עזבו

יחיאל מקיאס:  מי שמתעסק היום עם הגיוס מבין שגם במחוז הצפוני שוטרים עוזבים את המשטרה – בגלל שכר

יחיאל מקיאס:  תודה

מיקי לוי: תודה רבה

מיקי לוי:  דב יונג, בבקשה

מיקי לוי:  שתי דקות

דב יונג: תודה רבה, כבוד היושב-ראש

דב יונג:  אני יושב פה בתור אחד שמכיר את המערכת היטב, ואני רוצה לומר כמה דברים

דב יונג:  אני לא רוצה לחזור יותר מדי על הדברים שנאמרו כאן, אני רק רוצה לגלות סוד: תקן לא רודף אחרי גנב, תקן לא תופס מחבל

דב יונג:  הפעילות של המשטרה ומשמר הגבול בשנתיים-שלוש האחרונות היא פעילות שעולה ברמתה ובאינטנסיביות שלה על כל הצבא המפואר יחד, ויסלח לי מי שיסלח לי

דב יונג:       דבר נוסף, שלא הוזכר פה וחבל: הארגון היחידי שהבין לאיזה ברוך אנחנו הולכים להיכנס – זה המשטרה

דב יונג:  למרות שהספורט הלאומי הוא לרדת על המפכ"ל ועל מפקד מג"ב ועל השוטרים, ברגע שהמפכ"ל קיבל את המינוי הוא כבר עשה הערכת מצב לגבי הברוך שמתקרב אלינו, ומפקד מג"ב והמשטרה התחילו לעבוד באותו רגע

דב יונג:       אני הייתי בין אלה שהקימו את המפקדות המשימתיות ב-2003, אחרי ועדת אור

דב יונג:  מה זה אומר "מפקדות משימתיות"? זה אומר "second best": אין לנו שוטרים, אין לנו אפשרות, אנחנו נאסוף מן היקב ומן הגורן, ניקח אנשי מודיעין ואנשי חקירות וכל מיני חבר'ה, נעשה להם איזו הכשרה, נאגד אותם במפקדות של 500 איש בכל אחת

דב יונג:  מה זה אומר? זה אומר שאם יש לנו כרגע שש-שבע מפקדות, זה מצביע מייד על חוסר של 4,000 שוטרים מבצעיים

דב יונג:       מה זה משמר הגבול, עם כל הפאר ועם כל הפעילות שהם עושים? קצת פחות מ-4,000 שוטרי קבע

דב יונג:  למשטרה חסר 8,000, זה לא מספר שנלקח מהאצבע

דב יונג:  כדי לשפר את זמן התגובה של המשטרה לאזרח – וזה מה שאמר חבר הכנסת שטרן – חייבים לקבוע מדד תוך כמה זמן מגיע שוטר לאזרח, והמפכ"ל עם הצוות שלו עשה את זה

דב יונג:  אני הייתי רוצה אפילו יותר, אבל אם תוך שש-שבע דקות השוטר לא מגיע פיזית למתלונן – אנחנו נכשלנו

דב יונג:       בלי תקציב, בלי שוטרים, בלי אמצעים טכנולוגיים – בדגש על אמצעי מודיעין – אנחנו לא נתקדם לאף מקום

דב יונג:  הוועדה הזאת, בכיכובו של היושב-ראש, שמבין את העניין הזה ומכיר על בשרו את כל הדבר הזה, צריכה לדאוג לשוטרים

דב יונג:  תודה

מיקי לוי: 	 תודה רבה

מיקי לוי:  אני מתנצל בפני שאר הנמצאים פה, זמננו תם

מיקי לוי:  אני רוצה לתת משפט וחצי למבקר המדינה, המפכ"ל יסכם, ואני אסכם את כל הדיון הזה

מיקי לוי:  בבקשה

ישי וקנין: תודה

ישי וקנין:  אני רוצה להתייחס למספר נקודות שקשורות לדוח, וגם לנושאים שעלו פה

ישי וקנין:  דבר ראשון, אני אנצל את ההזדמנות הזאת להודות לצוות הביקורת שיושב כאן בשורה מאחור, שעשה ביקורת מאוד מערכתית, מקיפה ומורכבת

ישי וקנין:  זו הזדמנות להגיד להם תודה

ישי וקנין:       חשוב לי לומר למפכ"ל שמההתרשמות שלי אתם לקחתם את הדוח הזה והפכתם אותו לתוכנית עבודה ולא כאיזשהו קרדום לחפור בו או להתנגח בו

ישי וקנין:  אני חושב שזה מבחינתנו הערך המוסף הגדול ביותר בביקורת המדינה, ובסך הכול נראה שיש הרבה פעולות שגם תואמות את הממצאים שעלו בדוח

ישי וקנין:       עם זאת, אני אומר לך, היושב-ראש, שאין ספק שמשטרת ישראל לבד לא תוכל להביא את המהפכה, את השינוי ואת הגישור על הפערים

ישי וקנין:  יש פה הירתמות של הרבה גורמים ממשלתיים-מדינתיים שחייבים להתעסק בנושא הזה

ישי וקנין:       אציין כמה נקודות מהותיות וחשובות שעלו מהדברים כאן, בעיקר בהסתכלות צופה פני עתיד

ישי וקנין:  אי-אפשר היום להסתכל על שום דבר, לא בצה"ל, ולא במשטרת ישראל, בהסתכלות שהיא לא רב-זירתית

ישי וקנין:  חלפו הימים שהיינו יכולים להסתכל על סביבה אחת, על גזרה אחת

ישי וקנין:  אנחנו חייבים היום להסתכל על כל דבר ועל כל תרחיש כרב-זירתי

ישי וקנין:  כל מה שהוא לא רב-זירתי – פשוט לא עובד

ישי וקנין:  והמחיר שלנו, כאשר אנחנו לא מסתכלים על רב-זירתי, זה שאנחנו לא מוכנים בצורה מספקת

ישי וקנין:       הדבר השני מתחבר עם מה שציין המפכ"ל

ישי וקנין:  כפי שחווינו בכל מלחמות ישראל ובהרבה דברים, הצריבה של היום-יומיים הראשונים זה מה שמעצב את התודעה

ישי וקנין:  מלחמת יום הכיפורים הייתה, להערכתי, פחותה ממלחמת ששת הימים במחיר החללים ששילמנו ליום וגם ההישגים בסוף המלחמה היו הרבה יותר טובים מששת הימים

ישי וקנין:  ובכל זאת, זוכרים את מלחמת יום הכיפורים בצריבה רק בשל מצב הפתיחה שלה

ישי וקנין:  לכן הסיפור של המענה הוא בעיקר לשעות הפתיחה, ליום-יומיים הראשונים

ישי וקנין:       ישנה עוד תופעה שחשוב לומר אותה, ואני חושב שזה בכלל בכל מצבי החירום: בסך הכול, בשגרה, גוף רציני מתנהל טוב, וגם בחירום גוף רציני מתנהל טוב

ישי וקנין:  התפר שבין מעבר משגרה לחירום – הוא התורפה, הוא זה שמעצב את התודעה, ובו צריך להשקיע את המרב ואת המיטב, בכל ההיבטים – כי זה לא רק היבטים של סד"כ ואמצעים, אלא זה מעבר למצבים הרבה יותר מורכבים

ישי וקנין:       נקודה אחרונה זה ההפעלה של כל התיאומים, בין אם זה השת"פ הבין-ארגוני או הסוגיה של "מניפה"

ישי וקנין:  השת"פ הבין-ארגוני מחייב ומצריך את האסדרה, את התרגול ואת השו"ב

ישי וקנין:  אם אנחנו רק יושבים ומדברים, אבל אין מעגל כדי לראות שיש אסדרה של סמכות ואחריות וחלוקת תחומי האחריות כדי לתרגל את הדברים האלה, וגם מערכת שו"ב שמאפשרת לנו בזמן אמת לנהל את הדברים, לפחות ממה שאני מכיר – הדברים האלה לא מצליחים

ישי וקנין:       כנ"ל לגבי "מניפה"

ישי וקנין:  דובר פה על 16 פלוגות

ישי וקנין:  המעבר הזה של חיילים לכוח שיטור הוא דבר שצריך לתת עליו את הדעת, כי לא תמיד המסה מביאה את השינוי

ישי וקנין:  אני קורא לזה "חמש ה-ת'", שאם הולכים על הדבר הזה יש להגדיר טוב את התכלית, את התוכנית, את התדרוך, את התרגול, ואת התקשוב

ישי וקנין:  ברגע שאין את חמש ה-ת' האלה – לפעמים זה יכול ליצור יותר נזק מאשר תועלת

ישי וקנין:       אל מול כל ההכנות צריך מתישהו, בסוף שנת העבודה הנוכחית שתהיה, כשעושים חיתוך מצב, בהיבטים של תיקון הליקויים למול ההיערכות שהציג פה המפכ"ל, להבין מה השינוי המשמעותי שמשטרת ישראל ניצבת בפניו, שהוא התקדמות אל מול כל התשומות שהיו והמוכנות שלה למצבים ולאירוע הבא שאנחנו צריכים להיערך אליו

ישי וקנין:  תודה רבה

צבי ידידיה סוכות: אדוני היושב-ראש, אני חייב להגיד משהו

צבי ידידיה סוכות:  נאמר לי שפיגועי הירי פוענחו, אבל אני יודע לפחות על ארבעה מקרים שהנפגעים קיבלו הודעה שהתיק נסגר

צבי ידידיה סוכות:  הם מאוד ישמחו לשמוע אם הפיגועים האלה פוענחו

צבי ידידיה סוכות:  אמרו פה לוועדה משהו שהוא לא מדויק, אז - - -     

מיקי לוי: 	  אז אחר כך

מיקי לוי:  יכול מאוד להיות שנסגרו מחוסר - - -      

צבי ידידיה סוכות: אנשים שנפגעו מירי וקיבלו הודעה שהתיק נסגר

מיקי לוי: אז אני לא יודע

צבי ידידיה סוכות: יש ארבעה אירועים כאלה

צבי ידידיה סוכות:  אני יכול להעביר את השמות

מיקי לוי: בסדר, תעביר את האירועים לראש חטיבת המודיעין, הוא יעשה בדיקה וייתן לך תשובה

מיקי לוי:       אדוני המפכ"ל, אני מעביר אליך את זכות הדיבור לפני שאני אסכם

מיקי לוי:  היום פורסם על האפשרות לעוד 30,000 נשקים פרטיים עבור אזרחים

מיקי לוי:  האם זה באמת הפתרון הבא ל-"שומר החומות" או סכנה ממשית לפגיעה באזרחים? אני רוצה שהכוח שלך יהיה הכוח הלוחם, ולא הכוח של האזרחים, אני רואה בזה סכנה

מיקי לוי:  אין לי בעיה עם מי שמורשה, אבל להציף את השטח בכלי נשק פרטיים? בבקשה

צבי ידידיה סוכות: כמה פיגועים נמנעו בגלל הדבר הזה?     

יעקב שמאי: 	 צריך למצוא את האיזון בין כמות כלי הנשק אצל האזרחים, לבין הצורך

יעקב שמאי:  אבל אם יש משטרה גדולה וחזקה, לא צריך לתת לאף גוף אחר לשמור על הסדר והביטחון

מיקי לוי: זה מה שרציתי לשמוע

יעקב שמאי: 	 אני רוצה עוד פעם להודות לאדוני יושב-ראש הוועדה על זה שזימן אותי, ולאנשי מבקר המדינה שהאירו את עינינו

יעקב שמאי:  באנו לכאן בנפש חפצה, עם כל ההערות ועם כל הביקורת, מתוך מקום של לראות איך אנחנו מתעוררים לבוקר מוכנים יותר להמשך

יעקב שמאי:       לכולם ברור פה שהטיפול הוא לא רק במשטרת ישראל

יעקב שמאי:  הטיפול חייב להיות הוליסטי

יעקב שמאי:  כלומר, אם אנחנו מדברים כרגע על הערים המעורבות, אם זה בנושא של החינוך, רווחה, תעסוקה – המענה המשטרתי צריך להיות משלים לכל הדברים האלה, ולא להיות הפתרון לאותן סוגיות

יעקב שמאי:       לגבי המשטרה, עובדתית – השמיכה קצרה, גם נכון להיום

יעקב שמאי:  לדוגמה, יש פה שוטרים שפועלים 22 שבועות ברצף – עם הרמדאן באמצע, עם מירון, עם כל מיני פעילויות שהיו לנו תוך כדי – וזו הזדמנות שלי לנצל את הבמה הזאת ולהגיד תודה לכל שוטרי ולוחמי משמר הגבול שכל יום שבת באים לעבודה על מנת לשמור על הדמוקרטיה, ולשמור על אזרחי מדינת ישראל באשר הם

יעקב שמאי:       נגעו פה בנושא של אירועי ירי במגזר והאמל"ח

יעקב שמאי:  אז קודם כול, עובדתית, אנחנו אחרי שנתיים שבהם בכל הפרמטרים היו לנו הישגים לא מבוטלים, כולל ירידה בכמות הנרצחים, כולל עלייה בכמות תפיסות כלי הנשק, כולל הכנסה של לא מעט משפחות פשע מאחורי סורג ובריח, כולל תקיפה כלכלית של למעלה מ-2

יעקב שמאי: 25 מיליארד שקל שנלקחו ממשפחות הפשע

יעקב שמאי:       בחמשת החודשים האחרונים המשטרה נשאבה לפעילויות של סדר ציבורי, של פעילויות פח"ע

יעקב שמאי:  אמרתי שהשמיכה היא קצרה וקצת הוסטנו מאותו מיקוד שהיה לנו

יעקב שמאי:  לצערי, יש פה מחיר

יעקב שמאי:  היום אנחנו עובדים סביב השעון על מנת לנסות ולעצור את הטרור ברחוב הערבי ואת הרציחות שם

יעקב שמאי:       לגבי תפיסות כלי הנשק: אני לא רוצה להתייחס למספרים, אני רק רוצה לחדד את הנקודה, כי כל הזמן מדברים על זה

יעקב שמאי:  בשנתיים האחרונות עלינו ב-39% בתפיסת כלי הנשק במדינת ישראל

יעקב שמאי:  בשנה האחרונה, עם כל האילוצים, עם כל הפעילויות, עלינו בעוד 20% בתפיסת כלי הנשק

יעקב שמאי:  אנחנו משקיעים יום ולילה בנושא

יעקב שמאי: לא, אני עליתי ב-20% אחרי 39% שציינתי

חמד עמאר: אני יודע מה אני שואל

יעקב שמאי: 	 אדוני מבין - - -      

חמד עמאר: אני אומר לך: אני יודע כמה נשק מסתובב שם

יעקב שמאי: אתה גם מודע לכמות ההשקעה בכל כלי הנשק, מהרמה המודיעינית ועד לרמה של כתב אישום וכוחות משימתיים שצריכים להיכנס ולעשות

יעקב שמאי:  אני אומר: זאת משימתנו, ואף אחד לא מתחמק פה

יעקב שמאי:  אבל בשביל לעשות את הפעילויות האלה במקביל ולהיות ערוכים ל-"שומר החומות", אנחנו צריכים להיות יותר גדולים, וצריכים להיות יותר חזקים

יעקב שמאי:       הבסיס זה קודם כול שכר השוטרים

יעקב שמאי:  נגענו בזה, יש עוד ויכוחים אחרונים מול האוצר

יעקב שמאי:  אני מאוד מאוד מקווה שבאמת תהיה בשורה בנושא הזה לכל שוטרי משטרת ישראל, כדי שנוכל לגייס, לטפל בפערים, ולתת את התוספות במסגרת התקציב

יעקב שמאי:       אני לא באתי להרגיע

יעקב שמאי:  אני אומר: אנחנו במצב יותר טוב, אנחנו עם יותר כוחות, אנחנו רואים יותר זמינות, אנחנו רואים יותר תיאום ושיתוף פעולה עם כלל המערכים

יעקב שמאי:  אני לא אחזור פה עכשיו על כל הנושאים שעלו, אבל לקחנו נושא-נושא, פירקנו אותו והתקדמנו

יעקב שמאי:       נגעו פה בערים המעורבות

יעקב שמאי:  אז גם בעכו ובלוד יש מערך מצלמות שלם שנותן לנו פיקוח ובקרה

יעקב שמאי:  אם מחר יתחיל "שומר החומות", תוך שנייה לא יישאר שם כלום, אבל לפחות זה נותן מדד לתחושת הביטחון בשגרה

יעקב שמאי:       אני מאוד מאוד מקווה שנוכל לקבל את האמצעים על מנת לצייד את הפלוגות

יעקב שמאי:  דיברנו עכשיו על מהפכה בקשר לפלחו"דים

יעקב שמאי:  זאת באמת מהפכה ביכולת גיוס מהיר של כוח האדם

יעקב שמאי:  אבל אם לא יהיו לנו משאבים לכלי רכב, לאמצעים, לציוד, לאימון ולתחזוקה של הכוח הזה – יהיה לנו קשה

יעקב שמאי:       אנחנו נקווה לחזור ולתת דיווח אחרי שנקבל את אותן תוספות, על מנת להשלים את הפערים ולתת את המענה

יעקב שמאי:       אני מודה פה לכולם ולצוות שלי שעמל יום ולילה על מנת לשמור על ביטחון אזרחי מדינת ישראל

מיקי לוי: 	 תודה רבה, אדוני המפכ"ל, לך, לקצינים

מיקי לוי:  תודה רבה למבקר המדינה

מיקי לוי:       אני מבקש לסכם בכמה משפטים

מיקי לוי:  אני חושב שאירוע "שומר החומות" הוא אירוע מכונן

מיקי לוי:  הוא אירוע של שעון מעורר

מיקי לוי:  הוא קריאת אזעקה שמכין אותנו לבאות, לדברים שהיו אמורים להיות, או עלולים היו להיות יותר קשים בזמן אמת ובזמן מבחן

מיקי לוי:  המפכ"ל אמר ביושר רב: הופתענו, טעינו, ריכזנו כוחות בירושלים

מיקי לוי:  סבלנו מחוסר מודיעין, לא נתנו כיסוי במוקדים אחרים

מיקי לוי:  לקח לנו בהחלט זמן

מיקי לוי:       משפט לגבי ראש העיר לוד: עיר מעורבת, בעייתית, עם רמת פשיעה מאוד מאוד מאוד קשה

מיקי לוי:  אתם מכירים את זה יותר טוב ממני

מיקי לוי:  צריך לתת שם איזשהו פוקוס כדי להרגיע

מיקי לוי:  אני אומר את זה רק נקודתית, בעקבות מה שהוא אמר

מיקי לוי:       דברי מפקד מג"ב מאוד מטרידים ומדאיגים

מיקי לוי:  לא בגללו

מיקי לוי:  הונחה לפניי טבלה, שהיא כרגע לא לפרסום

מיקי לוי:  הכוחות שנמצאים כרגע – זה לא מספיק

מיקי לוי:  צריך לעשות עם זה משהו ולטפל מיידית

מיקי לוי:  תכף אנחנו נסכם מה אנחנו כן יכולים לעשות

מיקי לוי:       אין ספק בכלל שהאירועים הרב-זירתיים העתידיים הם המבחן של המשטרה, שנמצאת תחת פיקוד המפכ"ל

מיקי לוי:  אגב, להבדיל מהתייחסות לאירועים רב-זירתיים, אותו דבר מצוי גם בפתחו של הצבא

מיקי לוי:  אבל, לטעמי, במשטרה זה יותר מסובך כי אין לה F-35, אלא יש אנשים שצריך להפעיל מול אוכלוסייה אזרחית, שזה לא פשוט

מיקי לוי:  אבל מכל מה שדנו כאן, האירוע המרכזי, המבחן, הוא אירועים רב-זירתיים

מיקי לוי:       בהחלט ראוי לציון שבאירועים המאוד מאוד קשים לא היו הרוגים מאש של המשטרה

מיקי לוי:  זה מראה  על מקצועיות של הדרג הלוחם

מיקי לוי:       יש דברים שאתם לא יכולים להגיד, אבל אנחנו הפוליטיקאים כן יכולים להגיד

מיקי לוי:  אמר מבקר המדינה: האחריות היא של הדרג המיניסטריאלי

מיקי לוי:  הדרג המיניסטריאלי לא יכול לברוח מאחריות

מיקי לוי:  אני אומר את זה פה ככותרת

מיקי לוי:  אי-אפשר שהדרג המיניסטריאלי יפיל הכול על לובשי מדים באשר הם, לא חשוב על מי

מיקי לוי:  מבחינתי גם שירות הביטחון הכללי הוא לובש מדים

מיקי לוי:  אי-אפשר

מיקי לוי:       האחריות הזו היא ברורה לחלוטין ויש לה היבטים בנושא המשאבים

מיקי לוי:  ממשלת ישראל נדרשת לאמצעים, לכוח אדם ולתקציב

מיקי לוי:  המפכ"ל יכול לעשות מה שהוא רוצה, ככל יכולתו, כולל לקפוץ ראש מהמקפצה, אבל אם לא יהיו לו אמצעים ולא יהיה לו תקציב, היכולות שלו יהיו מצומצמות

מיקי לוי:  הוא שם כל הזמן פלסטרים בהיערכויות שלו

מיקי לוי:       אני מפיל את האחריות

מיקי לוי:  תפקידה של הוועדה לביקורת המדינה הוא לבקר את הרשות המבצעת, קרי ממשלת ישראל

מיקי לוי:  הממשלה מחויבת להקצות את האמצעים – את כוח האדם, את התקנים, את כלי הרכב, את הכסף לאמצעים הטכנולוגיים, את התקציב

מיקי לוי:  לא ינוקה הדרג המיניסטריאלי

מיקי לוי:  לא ינוקה

צבי ידידיה סוכות: תזכיר כמה הממשלה שלכם הוסיפה לתקציב המשטרה?     

מיקי לוי: יש לך בשורה למפכ"ל מהשר? אנחנו שמענו את השר

מיקי לוי:  אני רוצה לראות את זה שורות - - -      

צבי ידידיה סוכות: דיברנו על הממשלה שלכם

צבי ידידיה סוכות:  את הממשלה שלנו אנחנו נראה עוד מעט

חמד עמאר: הממשלה שלנו בטוח הוסיפה למשטרה יותר מאשר הממשלה הזאת, שדיברה גבוהות גבוהות - - -     

צבי ידידיה סוכות: בוא נראה

צבי ידידיה סוכות:  אנחנו נראה בשבועות הקרובים

חמד עמאר: אנחנו לא רוצים להיכנס לוויכוח פוליטי

חמד עמאר:  זה לא ויכוח פוליטי

מיקי לוי: עזוב אותי, אני הייתי סגן שר האוצר ואני בוגר ועדת הכספים

מיקי לוי:  אני יודע לקרוא שורות בתקציב

צבי ידידיה סוכות: אנחנו נראה בשבועות הקרובים

מיקי לוי:  די, קיבלת את זכות הדיבור שלך

מיקי לוי:  "שומר החומות" לא היה אצל הממשלה הקודמת

מיקי לוי:  אבל אני לא עובר כרגע לניגוח פוליטי

מיקי לוי:  אני מנסה להגיע לאסדרה

חמד עמאר: לפני הקודמת

מיקי לוי: כן

מיקי לוי:  כמובן, לגבי האסדרה של הכלים הרלוונטיים, אדוני המפכ"ל וגברתי סגנית היועצת המשפטית, אנחנו ננסה לעשות את זה באיזשהו דיון של ועדה מצומצמת ולראות מה אנחנו יכולים לסייע בעניין הכלים הטכנולוגיים הרלוונטיים עבור חטיבת המודיעין

מיקי לוי:  עזרה בנושא חקיקה וסיוע, ככל שנוכל

מיקי לוי:  זה לא במגרש שלי, אבל אני אשתדל לעשות את העניין הזה

מיקי לוי:       אני אומר משהו גם מהכובע הקודם שלי

מיקי לוי:  המשמר הלאומי זה נחמד

מיקי לוי:  אבל מאיפה אתה מביא כוח אדם וכסף? קודם כול תשלים 2,500-2,450 שוטרים וקצינים שחסרים, אחר כך תפתח מסגרות בומבסטיות חדשות

מיקי לוי:  המפכ"ל, לא אליך הכוונה

מיקי לוי:  תביא קודם כוח אדם וכסף לשוטרים, תגייס את הכוח החסר בשורות

מיקי לוי:  כשאומרים לי שבתחנת לוד חסרים 30 שוטרים, ובתחנת עכו – x, ובתחנת y – z, אז בוא נשלים קודם כול את הכוח החסר

מיקי לוי:  נביא כסף למשכורות כדי שנוכל לגייס שוטרים, כדי שנוכל ללכת ולהציע לאלה שמשתחררים מהצבא ביום האחרון שלהם בבקו"ם, כמו שעשינו בעבר, אבל להציע להם משכורת נאותה

מיקי לוי:       המשמר הלאומי – אחלה, אבל לא תצליח

מיקי לוי:  תגייס קודם את השוטרים, תשלים את השורות

מיקי לוי:  צריך להגיד את זה באומץ: אי-אפשר

מיקי לוי:  כל הבומבסטיות של המשמר הלאומי הזה

מיקי לוי:  תשלים את השורות, תרצה להקים משמר הלאומי – אהלן וסהלן

מיקי לוי:  אל תמכור לי לוקשים

מיקי לוי:       אדוני המפכ"ל, וזה לא מכוון אליכם, כוועדה לביקורת המדינה שמחובתה לבקר את פעולות הממשלה, כמו שהקודמת ביקרה את הפעולות של הממשלה הקודמת, בעוד כשישה חודשים אנחנו נרצה לעשות דיון מעקב לגבי מה השלימו לך ומה לא השלימו לך

מיקי לוי:  אם לא השלימו – להביא את הנושאים האלה לוועדות הכנסת הרלוונטיות, כולל לוועדת הכספים, לוועדת הכלכלה, לוועדת החוקה

מיקי לוי:  אם משרד מבקר המדינה יוכל גם כן לעקוב ולעזור לי בעניין הזה, אני אודה לו

מיקי לוי:  אם לא, אנחנו נבוא ונשמע ישירות מכם, מאנשי המקצוע שלכם, מה הושלם, מה חסר, ובמה צריך לטפל

מיקי לוי:      זה נחמד היה לקחת את דוח מבקר המדינה, לשים על המדף ולהגיד: אני עשיתי וי, שלום על ישראל

מיקי לוי:  לא

מיקי לוי:  אם אנחנו לא נצליח לסייע ולהוציא לפועל את כל ההמלצות של מבקר המדינה – לא יקרה כלום

מיקי לוי:  לא יקרה כלום

מיקי לוי:  הוועדה הזו לא מתכוונת להרים ידיים

מיקי לוי:  אנחנו נשמע גם על הקצאת האמצעים, שכר, כוח אדם, חקיקה

מיקי לוי:  זו חובתה של הוועדה לביקורת המדינה

וליד אל-הואשלה: ולגבי מה שציינתי בדברים שלי?      

מיקי לוי: אנחנו ניקח את החלק הרלוונטי ונעביר לשר לביטחון לאומי, בעיקר את סעיפי הסיכום

מיקי לוי:  בסופו של דבר, הוא הדרג המיניסטריאלי האחראי

מיקי לוי:  אין כאן אפשרות לברוח מהאחריות

מיקי לוי:       אני רוצה עוד פעם להודות לכם, תודה רבה שבאתם

מיקי לוי:  הדיון הזה הוא מאוד מאוד חשוב לעתיד לבוא

מיקי לוי:  תודה רבה על כל ההכנה, תודה רבה למבקר המדינה, תודה רבה לחברי הכנסת שהשתתפו

מיקי לוי:      תודה רבה לכולם, הדיון הזה סגור